Stredell (35) : Ur strollad a-enep ar gourmarc'had nevez\nD’an 10 a viz gwengolo en em dolpas un 200 bennak a dud e Stredell, e-kichen Gwitreg, war tachenn mell-droad ar gumun. Fellout a rae dezho sevel o mouezh a-enep ur raktres a gourmarc’had (1000 m²) nevez hag a zo sañset bezañ savet… war an dachenn !\nAbaoe 2019 e klask ar vaerez staliañ ar gourmarc’had en he c’humun war-zigarez e vo muioc’h a labour e Stredell a-drugarez dezhañ. Ha padal ez eus ur c’hoksimarket e kreiz kêr, ar c’houplad a ra war e dro abaoe 13 vloaz a zo ankeniet gant seurt raktres met ne vern ! A vloaz da vloaz emañ ar gumun o kreskiñ ha mennet eo ar c’huzul-kêr da gaout « e » c’hourmarc’had dezhañ… hag a dalvezo da falc’h an Ankoù evit ar c’hoksimarket ha meur a stalig all eus kreiz kêr Stredell, ken sur ha tra.\n« Forzh petra ! » a respont ur strollad a dud anvet « Carton Rouge ». « N’emaomp ket pell eus Roazhon, Gwitreg pe Laval, e-lec’h ma’z eus forzh gourmarc’hadoù dija ». Hervez ar strollad « Carton Rouge » ez aio war-baouraat staliouigoù ar gumun gant seurt gourmarc’had.\nUr petision a zo bet lañset gant Carton Rouge.\ndésertification des centre-villes\nnon à l'hypermarché d'Etrelles


Région_Bretagne - Menez-Mikael deuet da enezenn en-dro\nKalz istorioù zo en-dro da Venez-Mikael, ha pa vefent gwirion pe mojennel. Dont a raje ar mor war-raok d’an daoulamm, lonket e vije pirc’hirined gant ar bouktraezh, un enezenn a vije eus ar Menez...\nAn dra ziwezhañ-mañ n’eo ket mui ur sorbienn eus ar Grennamzer hepken. Kroget eo distruj ar chaoser-hent, savet e 1879. Ar bazenn ziwezhañ eo evit resteurel e berzh mor d’ar Menez : digwener eo bet dispartiet ar Menez a-bezh eus an douar-bras gant ar mare kreñv etre 7 e 50 ha 9 e 10 noz.\nMenez-Mikael hag e vae zo unan eus al lec’hiennoù touristel a vez gweladennet ar muiañ e Frañs. Anavezet eo bet kened dibar al lec’hienn pa’z eo bet lakaet div wech war roll ar glad bedel gant an Unesco (1979). E-maez an amzer eo an taol-kaer a oa bet graet a-fet savouriezh hag an unvaniezh dreistordinal gant ar bae, evel ma faote d’e saverien.\nEr gouzout a ra an douristed : bep bloaz e teu tost da 2,5 vilion a weladennerien eus ar bed a-bezh hag e chomont bamet dirazañ. Met ne oa ket mat a-walc’h ken an aozioù gweladenniñ, nag e-keñver brud al lec’h, nag e-keñver c’hoantoù an dud, eme ar verourien : "Soñjet eo bet pep tra en-dro, neuze, evit ma vefe adkavet e voem kollet tamm-ha-tamm gant ar « Roc’h »."\nA-hed ar c’hantvedoù hag oberoù Mab-den ez eo kresket ar gouelezenniñ en-dro d’ar Menez : polderaat, sevel ar chaoser-hent, ar stankell gant dorioù-skarzh… Tamm-ha-tamm en doa kilet ar mor hag ez ae war-raok an douar hag ar pradoù-sall. Ur parklec’h pemzek hektar e-harz ar mogerioù a zistrese an ardremez mor abaoe ouzhpenn 50 vloaz.\n20 vloaz a labour\nKroget e oa bet gant ar studi adal 1995. Dek vloaz diwezhatoc’h e oa bet boulc’het al labourioù evit adkavout da vat ardremez mor ar Menez. Ur stankell nevez a implij nerzh dourioù mesket ar mor hag ar stêr abaoe 2009. Gwelet e vez an disoc’hoù en-dro d’ar Menez dija ha kadarnaet int gant muzulioù skiantel ingal. Gant skarzherezh naoz ar C’houenon ha dourañ en-dro plegenn Moidrey ez eo kresket ar c’hementad dour a c’hall kas ar stêr ha nerzh ar skarzhadennoù reoliet. Kemmet eo bet penn-da-benn an doare da vont eus an douar-bras d’ar Roc’h : lamet eo bet ar 15 hektar a barklec’h hag ar chaoser-hent, a stanke red ar mareoù abaoe ouzhpenn 130 vloaz, zo war-nes bezañ distrujet ivez.\nBudjed : kalz kevelerien\nEvit resteurel e berzh mor d’ar Menez ez eus bet postet 184,74 M€ war-eeun gant ar strollegezhioù foran. Unaniezh Europa, ar Stad hag izili ar sindikad kemmesk (Rannvro Normandi-Izel, Rannvro Breizh, departamant la Manche, departamant an Il-ha-Gwilen), ajañsoù dour Saena-Normandi ha Liger-Breizh o deus holl arc’hantaouet al labourioù.\nPa vez bras ar mor, n’haller ket mont e-barzh ar Menez e-pad ur pennad rak beuzet e vez ar reper e traoñ ar mogerioù. An dreuzell nevez, avat, n’hall ket bezañ beuzet, forzh pegen uhel e vefe ar gourlen. Evit gwelet ar Menez gronnet a zour hep diaezamant e alier d’an dud erruout war ar Roc’h un euriad hanter a-raok ar gourlen pe chom war ar pont-treuzell a ro an tu da welet ar Menez gronnet gant al lanv ha roc’h Tombelaine.\nSkeudennoù eus trowardroioù nevez Menez-Mikael\nLe Mont lors de la grande marée de janvier 2015\nLes touristes arrivent sur le Mont à pied ou en navette\nLes remparts immergés\nLe nouveau centre d'informations touristiques\nDes navettes sont en accès libre\nLe détails du projet de restauration du caractère maritime du Mont\nPublié le Thursday, February 19, 2015


Journal de Renaud Camus, vendredi 10 octobre 1986\ncréée le vendredi 12 décembre 2014, 16 h 14\nmodifiée le vendredi 25 novembre 2016, 0 h 23Bergame, hôtel Arli, vendredi 10 octobre 1986, 11 heures et demie du soir. Une matinée merveilleuse : le tour de la presqu’île de Chasté, sur le lac de Sils, jusqu’au ~~~~~~~ ~~~ ~~~~~~~~~~, ~~~ ~~~~ ~~~~~~ ~~~~~~~~~~ ~~ ~~~~~ ~~~~~ ~~~ ~~~~ ~~~~, ~~~-~~~~~~~ du village (l’heure ~~~~ ~~~~~~~~~~~~ ~~ ~~~~~~~~ : ~~~~~~~~ ~~~~~~ ~~~~~~~~~~~ ~~~~~ ~~~ ~~~~ ~~~~~~~, ~~~~~~ ~~~~~~~~~~ ~~~ ~~~~~~, ~~~~ ~~~~~~~ ~~~ ~~~~~ ~~~ ~~~ ~~~~~~~, ~~~~~~ ~~~~ ~~~~ ~~~ ~~~~~~, si l’on voulait).\nUn ~~~~~~~ ~~~~~~~~ : ~~~~~~~ ~~~~~~~~~~~~~~ ~~~~~~ ~~~~~~ ~~~ ~~~~~~~~, ~~~~ ~~~~~ ~~~~~~~~~~~~ ~~~ ~~~~~~~~. ~~’~~~~~~~~~ ~~~~ ~~~~~~ ~~~~~~~~~ ~~~ ~~~ ~~~~~ ~~~ ~~~~~~~~~ ~~ ~~~~~~~ ~~~~ ~~~~~~~~~~ : ~~~~ qu’on passe dans ~~~ ~~~~~ ~~~~~~~~~~~ ~~~ ~~~ ~~~~~~~, ~~~~~~ ~~~ ~~~~~~ ~~~ ~~~~~~~, ~~~ ~~~~~ ~~~~~~~~~ ~~~~ ~~~~~~~~ ~~~~~~~~~~, ~~~~ ~~~~~~~ ~~~~~~~~~~, ~~~~ ~~~~~~~~~~ ~~~~~~~~~ ~~~ ~~~~ ~~~~~~~~~~ ~~ varices affalées devant ~~~~~ ~~~~~~. ~~ ~~~~~~~, ~~~~~ ~~~~~~ ~~~~~ ~~~ ~~~~ ~~~~~ ~~~~~~~~~. ~~~~~~~~~-~~~~~ ~~~~~~~~ ~~~ ~~~~~~~~, ~~~ ~~~~~ ~~~~~ ~~~~~~~ ~~~~~~~~~ ~~ ~~~ ~~~~~~ Melzi.\nMais ~~~~ ~~~~~~~ ~~~~~~~~~~~ à Bergame ; errance ~~~ ~~~~~~ ~~~~~ ~~~ ~~~~~~ ~~~~~~ : ~~~~~ ~~’~~~~ ~~~~~ ~~~~~, ~~~~~ ~~~~ ~~~~~~ ~~~~~~ ~~~~~~~~~~. ~~~~~ ~~~~ ~~~~~~~~~. ~~~~~~~~ ~~~ ~~~~, ~~~ ~~~~~~~~ ~~~~~~~~ ~~~ ~~~~~~~~ ~~~~ dans un garage, ~~~ ~~~~ ~~~~~~ ~~~~ ~~~ ~~~~~~~~~~~~~, ~~~ ~~~~~~~~~~ ~~~ ~~~~~. ~~~ ~~~ ~~~~~~ ~~~~~~ ~~~~~~ ~~ ~~~~ ~~~~~~~, ~~~~~~~~~ ~~~ ~~~~~ ~~~~~~~ ~~~’~~~~~ ~~~~ : ~~~ ~~~~~~ ~~~ place. On donnait ~~ ~~’~~~~~~, ~~~ soir, Le ~~~~~~~ universel, ~~~~~~~~~~~ ~~~~~~ ~~~~~~ (~~’~~~~~~~~) ~~~ ~~’~~~~~~~ ~~~ ~~~~~, ~~~~~~~ ~~~~~~~~.


Llangiwa - Wikipedia\nIliz Sant Jakez, e Llangiwa\nLlangiwa (saoznekaet e Llangua) zo ur gêriadenn vihan e Sir Fynwy, e gevred Kembre. Emañ er gwalarn da gêr Y Fenni, e gwalarn ar gontelezh, war an harzoù etre Kembre ha Bro-Saoz, e kumuniezh Y Grysmwnt.\nWar lez ar stêr Menoe emañ Llangiwa.\nDont a ra anv ar gêriadenn eus santez Ciwa he doa savet ur peniti eno.\nIliz Sant Ciwa, Llangiwa\nAdtapet diwar « https://br.wikipedia.org/w/index.php?title=Llangiwa&oldid=1904844 »\nKemmoù diwezhañ degaset d'ar bajenn-mañ d'an 13 Mez 2021, da 15:01.


Diwar-benn bloavezh 1772 an deiziadur juluan eo ar bajenn-mañ.\nRannet eo Polonia.\nDizoloadenn ar c'harbon gant ar c'himiour gall Antoine-Laurent de Lavoisier.\nDizoloadenn an nitrogen gant ar fizikour skosat Daniel Rutherford.\nDizoloadenn an oksigen gant an apotiker svedat Carl Wilhelm Scheele.\n12 a viz C'hwevrer: dizoloet gant Yves Joseph de Kerguelen de Trémarec an inizi a vo roet e anv dezhe diwezhatoc'h.\nGwelet ivez :Rummad:Ganedigezhioù 1772\nGwelet ivez:Rummad:Marvioù 1772\nRoll ar Pennoù Stad e 1772\nDiwar-benn bloavezh 1775 an deiziadur juluan eo ar bajenn-mañ.\nFrederig II (Prusia)\nFrederig II, pe Frederig Veur (e brezhoneg) pe Friedrich der Große pe der Alte Fritz (en alamaneg) (1712–1786), a voe roue Prusia adalek 1740. War un dro e oa Frederig IV Brandenburg evel priñs-dilenner Brandenburg, ha Frederig II Prusia evel trede roue Prusia (1740-1772).\nTroet-kenañ e oa gant ar galleg hag ar brederouriezh. Daremprediñ a reas Voltaire e-pad ur pennad. Troet e oa gant ar soudarded yaouank ivez.\nIsidore Geoffroy Saint-Hilaire, bet ganet d'ar 16 a viz Kerzu 1805 e Pariz hag aet da Anaon d'an 10 a viz Du 1861 er memes kêr, a oa ul loenoniour gall.\nMab e oa d'al loenoniour ha d'an naturour gall Étienne Geoffroy Saint-Hilaire (1772-1844).\nLiechtenstein (distaget /ˈlɪçtənʃtaɪ̯n/ en Alamaneg), Priñselezh Liechtenstein ent ofisiel, zo ur briñselezh dizalc'h e Kreiz Europa hag unan eus broioù bihanañ ar bed. An alemaneg (ha n'eo ket an alamaneg standard) eo yezh ar bobl. War-dro 34 500 a dud a zo o chom e Liechtenstein, 5000 anezho e Vaduz, kêr-benn ar vro, ha 5600 e Schaan, ar gêr vrasañ.\nBevennoù en deus Liechtenstein gant Aostria ha Suis.\nAnvet eo ar vro war batrom ar familh priñsel, lignez Liechtenstein.\nMarc Joseph "Macé" Marion du Fresne, lesanvet Marion-Dufresne a oa ur moraer breizhat, bet ganet e Sant-Maloù d'an 22 a viz Mae 1724 ha marvet d'an 12 a viz Mezheven 1772 en Zeland-Nevez.\nE 1772 e voe dizoloet meur a enezenn gantañ : Enez Marion, Enez ar Priñs Edouarzh hag inizi Crozet.\nRoet e voe e anv d'un nebeud spesadoù loened, Dendrocopos macei en o zouez.\nMaria Teresa di Borbone-Napoli, pe Maria Teresa Carolina Giuseppina di Napoli e Sicilia (1772 – 1807), a oa ur briñsez italian eus Rouantelezh an Div Sikilia, hag a voe diwezhañ Impalaerez Santel ha kentañ Impalaerez Aostria.\nMerc'h henañ Ferdinando Iañ, Roue an Div Sikilia, hag an Arc'hdugez Maria Carolina Aostria, e oa.\nDimeziñ a reas da Franz II an Impalaeriezh Santel, hec'h eil pried e oa.\nWillem Iañ an Izelvroioù pe Willem Frederik van Oranje-Nassau (1772 - 1843) a voe priñs riek an Izelvroioù eus 1813 da 1815 evel Wilhelm VI van Oranje, ha goude roue an Izelvroioù eus 1815 da 1840 evel Wilhelm Iañ, ha dug-meur Luksembourg adal 1815 betek 1840.\nÉtienne Geoffroy Saint-Hilaire (Étampes, 15 a viz Ebrel 1772 – Pariz, 19 a viz Mezheven 1844) a oa un naturour gall.Geoffroy e oa e anv-tiegezh, « Saint-Hilaire » anv ar gêriadenn ma oa o chom.\nTad e oa d'al loenoniour gall Isidore Geoffroy Saint-Hilaire (1805-1861).


Pajenn:Morvan - Buez ar Zent, 1894.djvu/561 - Wikimammenn\nPajenn:Morvan - Buez ar Zent, 1894.djvu/561\nMes, dre ar bedenn ha dre he fizians e Doue hag er Verc’hez, e oue ato treac’h d’ann holl dentasionou-ze, ha mervel a eure erfin e peoc’h d’ar c’henta a viz eost euz ar bloaz 1787, oajet a zek vloaz ha pevar-ugent, dek miz ha pemp devez. Ar pab Gregor XVI hen diskleriaz sant d’ar 16 a viz mae 1839, hag ar pab Pi Nao en deuz lakeat anezhan e renk ann doktored er bloaz 1871. Rak, e kreiz he labouriou abostolik, sant Alphons a Ligori en deuz kavet c’hoaz amzer da skriva eur maread levriou kaer ha brudet, ken evit kelennadurez ann dud a iliz, ken evit kelennadurez ann holl dud fidel.\nHe zud o devoa c’hoant d’he fortunia ; mes hi e doa great he zonj da jom bepred guerc’hez. Goulenn a reaz kuzul var gement-se digant sant Fransez, he c’henvroad, ha dre ali ar zant-ma ez eaz eunn devez gant he dillad kaer da iliz Introun-Varia-Ann-Elez. Eno e oue kanet da genta ar Veni, Creator, ha goudeze e oue trouc’het\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/561&oldid=137783 »


Pajenn:Perrot - Bue ar Zent.djvu/75 - Wikimammenn\nPajenn:Perrot - Bue ar Zent.djvu/75\nsant pol gonezet d’ar fe\nda embann e oa savet eus a varo da vev, hag e renked kredi ha heul e gelennadurez, en em lakas d’o gwaskan muian m’halle.\nHen eo an hini a zigasas dirak al lezvarniou kement kristen a gave war e hent. Doue eta a oa red d’ezan ober eur burzud kaer evit lakat an enebour touet da Jezuz ma oa Saul, da vezan an abostol bras m’eo bet sant Pol.\nEr-mêz eus kêr Jeruzalem, war hent traouien Sedron, eun toullad soudarded a gerz, eur bobl tud ouz o heul. Eun den yaouank a zo en o zouez, dremm eun êl d’ezan, hag a wal-gasont koulskoude ; hennez eo Stephan, a vezo ar c’hentan merzer.\nAn holl droug an eus grêt eo kredi en Jezuz Nazareth, hag abalamour d’an dra-ze eo barnet d’ar maro. En emgavet en kichen ar reier, arôk an diskenn vras, ar zoudarded a chom a-zav. An den yaouank a zo grêt d’ezan mont ouz ar c’hleun. Gouzout a ra petra ’zo ouz hen gortoz, ha kentan tra a ra eo kouezan d’an daoulin warzu e vourrevien, e zaoulagad o paran en nenv ; hag eus goueled e galon e strink war e ziweuz ar gomz-man : « Otrou, ne damallet ket ar pec’hed-man d’eze » ! Kerkent eo diskaret d’an douar, e benn flastret outan a dôliou mein. Mervel a ra, evel ma varvo hiviziken holl verzerien ar relijion neve, eur mousc’hoarz war e ziweuz hag eur berad eus dudi ar baradoz o lintran en e zaoulagad.\nSaul, a-du gant ar vourrevien, a oa eno o terc’hel o dilhad. Ar gwel eus ar verzerenti a lakas en e ene eur mor a strafllh.\nEun nebeut goude, war hent-bras Damas, eun toulladik tud war varc’h a gerz d’ar red. En o fenn, Saul, an hini a oa o sellet merzerian an avieler Stephan.\nEn Jeruzalem eo grêt ar rins war ar gristenien : daou vil a zo laket d’ar maro, hag ar re-all o deus kemeret an tec’h ; eleiz a zo en em dennet en Damas, ha Pol a ya di d’o c’hlask, rak urz an eus bet d’o digas chadennet da Jeruzalem. En Damas, kennebeut, ne chomo ket eur c’hristen hepdale.\nHa setu, pa oa e varc’h o vont da lakat e droad war dreujou kêr, eo diskaret gant eun tarz sklerijen, hag eur vouez, kerkent, a lavar d’ezan :\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/75&oldid=141054 »


Brav eo bet Beaj 2018 liseidi Brizeux da Vro Gembre ! - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Brav eo bet Beaj 2018 liseidi Brizeux da Vro Gembre !\nBrav eo bet Beaj 2018 liseidi Brizeux da Vro Gembre !\nFresk an amzer an taol-mañ, kavet erc’h o tigouezhout, met tomm an degemer e bep lec’h e-giz atav.\nRentañ-kont (berr!) o beaj :\nTroiad 42 lisead (klasoù termen al Lise Brizeux) e Bro Gembre etre an 12 hag an 20 a viz Meurzh.\nKejadennoù hag eskemmoù frouezhus gant liseidi Llandysul a zo bet, dreist evel ma oa bet graet ur bloaz ’zo dija gant skolidi ar c’hlasoù brezhoneg. Er greizenn "Urdd", e Llangrannog, a zo bremañ anavezet mat gant kalz a Blogoniz, int bet lojet keit ma oent o chom e Llandysul a’r Fro (korn Bro Llandysul), a-raok mont davet Borth ha gweladenniñ kreizenn an "energiezhoù adnevezadus" e Marchynlleth. Ur gaer a sizhunvezh dindan an heol ! An 42 skoliad hag ar 4 ambrouger a oa ganto a zo bet plijet kenañ gant o chomadeg eno hag an degemer tomm a zo bet roet dezho gant ar Gembreiz, dreist-holl e Lise Llandysul.\nAl lankadoù pennañ :\nSadorn 12 : Loc’hañ diouzh Kemper da 3e enderv. Treuzet Mor Breizh e-pad an noz eus St Malo da Bortsmouth.\nSul 13 : War an hent eus Portsmouth da Llangranog (war Aod Kornog Bro Gembre), un tammig arsav e Talacharn da weladenniñ ar “Boathouse”, ti Dylan THOMAS, brudetañ skrivagner Bro Gembre. Soubet raktal al liseidi e “spered al lec’h” dre gejañ gant tud ar vro… Diouzh an abardaez, annezadeg e Kreizenn Herberc’hiañ “Gwersyll Yr Urdd” e Llangranog.\nLun 14 ha Meurzh 15 : Lise “Dyffrin Teifi” e Llandysul. Degemeret hag ambrouget liseidi Brizeux gant liseidi Llandysul. Graet anaoudegezh kenetrezo. Eskemmoù, c’hoarioù “respont d’ar goulenn”, c’hoarioù mell, dañsoù, “speed dating” e kembraeg… Bizit chanter al lise nevez (tost echu), ambrouget gant R. JENKINS, ar rener nevez. Un droiadig gant treñ bihan an “Teifi Valley Railway”… D’ar meurzh abardaez, loc’hañ davet an Norzh. Arzav war an hent evit gweladenniñ “Penlon Farm-Brewery”. Annezadeg e Herberc’h Yaouankiz Borth, a-dal d’ar mor. Ur gentel Kembraeg gant Nikolas AN DAVALAN (an hini en deus savet an hentenn “Oulpan” da zeskiñ Brezhoneg).\nMerc’her 16 : Devezh a-bezh e Machynlleth, e Kreizenn an Teknologiezhoù Padus (un tem e-kreizig-kreiz arnodoù ar vachelouriezh evit liseidi ‘zo !). Abardaevezh e Aberystwyth, er Pub “The Academy” a zo lec’h meur emgavioù ha kejadennoù ar studierien.\nYaou 17 : Loc’hañ diouzh Borth. “Krapadeg” (war droad, evel just !) gant “Craig-Lais” (“Constitution Hill”) evit saouriñ arvest Kêr Aberystwyth. Un eurvezh dibres da stranañ un tammik dre ar staedoù… ha dao en hent davet Caerdydd. Annezadeg e Herberc’h Yaouankiz “River-House”, a-dal d’ar “Stadiwm y Mileniwm” (pe “Stadiwm Principality”, evel ma vez graet bremañ !). Gouel Sant Patrig (“St Patrick’s Day”) eo ar 17 a viz Meurzh, un dra da lidañ gant un abadenn sonerezh en “O’Neill’s Pub” ! E digor an noz, baleadeg “tasmantel” e Mirdi Sain Ffagan (St Fagans) gant Jim COWAN, ur marvailher eus ar re wellañ…\nGwener 18 : Ambrouget adarre gant Jim COWAN, ur valeadeg e kreizkêr Caerdydd , lakaet dodennoù anezhi da glotañ gant program ar vachelouriezh. Bizit “Castel Goch”. Ha diouzh an abardaez, sonadeg gant ar “Stranglers” e Sal “Student’s Union” Skol Veur Caerdydd.\nSadorn 19 : An devezh nemetañ gant un heol mouzet ! Bageadeg e Bae Caerdydd, gant Steve. Bizit ar “Senedd” (Ti Bodadenn Vroadel Kembre), ha “Canolfan Mileniwm Cymru” (“Millenium Arts Centre”). Prantad dibres. Krogad rugbi Kembre/Italia war skramm bras. Abardaevezh diwezhañ en Herberc’h Yaouankiz… berr tre rak…\nSul 20 : Dihunet an holl da 3e vintin… a-benn degouezhout e Portsmouth da 6e15 ! Kalet ar vuhez ! Treuzet Mor Breizh war vourzh ar “Menez mikael” (“Mont St Michel”). Degouezh e Caen-Ouistream da 3e enderv (bag ebet d’an deiz-se davet Rosko pe St Malo, siwazh !). Degouezh e Kemper da 8e30 noz. Skuizh marv, evel just… met gant kement a draoù da gontañ !\nMet a-raok, evit ac’hantaouiñ tout an traoù-mañ, eo bet dav… gwerzhañ krampouezh bep sadorn mintin war ar marc’had e Kemper…\n“Kontañ kaoz e brezhoneg”, sed’amañ un obererezh a zo digor d’an holl a-hed ar bloaz. Dañsoù Breizh : 2018-2019, un abadenn bep miz gant Raymond Le Lann. Panelloù nevez flamm ha friko bras evit lidañ tregonvet deiz-ha-bloaz... 03.06.2018 : pedet ar C’helc’h Keltiek "Korriganed ar Meilhoù Glas" gant ar C’huzul Gevellañ. Kejadenn... Sadorn 28 a viz Ebrel : 30 baleer-bro a Vreizh hag a Vro-Gembre war ar gwenojennoù etre Plogoneg ha Lokronan. 14.04.18 : ur brav a zevezh profet gant an nevez-amzer evit ar staj "krampouezh" aozet gant ar C’huzul Gevellañ ha lusket gant Gaëlle hag he bandennad Korriganed… Gouel Divi/Gwyl Dewi 2018 : berzh bras evit an eil taol. Brav eo bet Beaj 2018 liseidi Brizeux da Vro Gembre ! 2014.03.29 Staj krampouezh Priz Eurovizion 2012 ar yezhoù bihanniverek : aet eo ar maout gant Lleuwen Steffan evit Breizh hag ar brezhoneg. Dañs : un abadenn a zudi hag a zidu ! Emvod-meur ar Gevellañ : ur galv da greñvaat ar C’huzul-merañ. Liammoù\n1añ a viz Du 2018 – Kerzhadeg e Bro Gembre etre ar 7 hag ar 14 a viz Ebrel 2019.\n31 a viz Here 2018 – Gouel Divi/Gouel Dewi 2019 d’an 2-3 a viz Meurzh. Kig-ha-farz ha Feist-deiz e Plugüen !\n25 a viz Here 2018 – Bro Gembre taget gant ar gorventenn Callum. Dour beuz e Llandysul. Fotoioù war ar bajenn Facebook :\n25 a viz Mae 2018 – Ur staj "fardañ krampouezh" all gant Gaëlle, e Lopeo, d’ar 27 a viz Ebrel !


Stumm eus an 28 Mez 2014 da 08:12\n56 okted ouzhpennet , 6 vloaz zo\nStumm eus an 28 Mez 2014 da 08:09 (kemmañ)\nStumm eus an 28 Mez 2014 da 08:12 (kemmañ) (dizober)\nSoñjet e vez diouzhtu d'ar c’houpladoù [[bombard]]/[[binioù kozh|binioù]] pa vez soñjet da sonerezh Breizh. Memes ma ‘z eo ar binviji-se brudet, dreist-holl e Breizh-Izel, ne vez ket implijet nemeto.\nE-pad an XIXvet kantved e oa bet treuzgaset e Breizh an [[accordeoñs diatonek]] hag an [[Treujenn-gaol (klarinetenn)|dreujenn-gaol]]. Plijet e veze an dud gant an ton chalerus eus an [[Treujenn-gaol (klarinetenn)|dreujenn-gaol]] ha dre ma c’helle kemer plas an diskan e-barzh ar c'han ha diskan.\nBinviji all a zo bet hag a zo c’hoazh implijet : [[ar beuz]], [[ar biell]], [[ar violoñs]], [[Treujenn-gaol (klarinetenn)|an treujenndreujenn-gaol]], [[Fleüt Iwerzhon]] hag [[an Dulsimer]]. N’eus ket pell gitar, hag a oa implijet e-penn kentañ evit heuliañ kanaouennoù (cf. [[Glenmor]]) hag implijet war lerc’h evit an dañsoù, er fin e vez implijet gant tud evel [[Dan Ar Braz]], [[Soïg Sibéril]], [[Jean-Charles Guichen]] pe [[Nicolas Quéméner]] evit c’hoari e-unan.\nAdtapet diwar « https://br.wikipedia.org/wiki/Dibar:MobileDiff/1580781 »


Guirionéeu ag er Religion/Chapistr 66 - Wikimammenn\nGuirionéeu ag er Religion/Chapistr 66\n◄ Aveit bout gùir bénitand, red-é bihuein ér boén. Hellein e hrér pratiquein er bénigen é quement stad e zou. Ret e vou bout castiet ér purgatoér a gaus d’er péhedeu eit péré n’hur hou quet groeit pénigen erhoalh ar en doar. ►\nCHAPISTR HUÉH HA TRI-UIGUÊND.\nhellein e hrér pratiquein er bénigen é quement stad e zou.\nOl en dud casi e vihue ér bénigen ; mæs rac ma ne hrant quet implé vad ag er poénieu-zé, el lod muihan e varhue hemb pénigen. Credein e hrér é ma pêl er bénigen, deustou m’hun nès bamdé el léh d’hi gobér. Hàg ean e zou ur stad benac ha n’en dès hé foénieu, hé zantationeu ? Diavisset-omb-ni enta chom hemb pourfitein a vadeleah Doué péhani e sel èl ur gùir bénigen memb er péh e arrihue guet-n-emb dré nécessité ! Hàg ean e vehé diæz bras t’oh, é creis hou poén hag hou tiannæstèd, larèt guet Jesus-Chrouist : Me Zad, hou volanté béet groeit.\nHàg ean e vehé diæz bras t’oh, a pe gollet hou yehaid, pé hou madeu dré laironci, pé dré ur goal daul benac, larèt guet en dén santel Job : « Doué en doé-ean reit t’ein, Doué en dès-ean lamet guet-n-ein, é hanhue santel revou mêlet ! » Mar hun nès bet madeu ag é zorn misericordius, perac ne guemérehemb-ni ehué en drougueu e ra d’emb ? Hag hur poénieu, hàg ind e vou brassoh, a pe veint anduret a balamort de Zoué ?\nPéguement a dreu e hellet-hui diovér forh-æz, guet ur mérit bras a p’er groéhoh a balamort de Zoué ? É léh en nehuétedeu curius-cé péré e vrudet én hou filageu, a pe garehoh gobér ul lectur mad benac ; pe garehoh hantein compagnoneah tud a religion, a zougeance Doué, é léh héli en dud scan a bèn péré e hra ou Doué ag ou fligeadurieu ; a pe garehoh monnèt de visitein Jesus-Chrouist ér sacremant adorabl ag en Autér, é léh ridèc d’en hoarieu dissolit ha d’er bobance ; hum husquein guet muyoh a vodesti, ha bout avisettoh én hou conzeu, én hou predeu ; rein d’er beurerion er péh e laquet én hou hoarieu hag én hou pragueris ; pe rehoh en argand e zispignet é lacat crolleu noz ha ré pardon, de brenein bara d’er peur, na caërret un trezol hou pehé-hui ér baraouis, hag e gollet dré hou faut !\nProvidance en Eutru Doué e guenig t’emb a bep tu mil moyand d’hobér pénigen : un distér æzemant e ret de ziovér d’er horv, ur hlinhuèd é péhani e hoès patiantæt ; imur calet hag anquinus er réral ; ur gonz laret énep t’emb, ur rebreiche huerhue e andurér hemb sannein-gric ; un tamig aneouit pé tuemdér ; un tamig hoant pé séhèd, ur chervige rantet d’en nessan ; un tam friand, ur fréhen e ziovérér a balamort de Zoué, hag hilleih a dreu aral distér groeit eit gloër en Eutru Doué, e talhuou d’emb ur recompance hemb som hag hemb fin un dé e zei. Ol en dra-zé ne zisco quet bout calz a dra ; mæs, emé sant Augustin, un dra vad-é bout fidel de Zoué én treu distérran. Quement-cé n’en dé nameit tapennigueu, mæs péré a nebedigueu e hel carguein er halice huerhue en dès Jesus-Chrouist lausquet guet-n-emb d’ivèt.\nDré er pratiqueu-zé, péré e zou èl nitra dirac deulegad en dud disquêntet ag er bed, ni e hel paiein hilleih a zelé ha cresquein hur zrezol aveid en éternité, haval doh er vêlionnen péhani e hra hé frovision ag er péh e flastr er réral idan ou zreid. É prohein liès de Zoué sacreficeu quen distér, hum humiliamb, rac n’hun nès chet un dra-benac gùel de guenig dehou ; mæs adoramb é vadeleah péhani hum goutant a nehai.\nÉ tisprisein en treu distér é vihue hag é varhue paud a dud hemb pénigen. Péh anquin én ær ag er marhue hag épad un éternité, en dout lausquet de bassein moyandeu quer caër d’hobér pénigen ag hur péhedeu ! N’en dès nitra e hra mui a anquin én ær ag er marhue eid er chonge ag er momandeu péré n’en dint quet bet impléet é hobér er mad ; hag er péh e hra disespoér en dén dannet e zou gùèlèt en en dès hellet hum salvein quen æz. Un herrad amzér a bénigen hag a fidélité de Zoué ér vuhé-men e hel paiein hun ol delé ; mæs arlerh er vuhé-men, cand ha cand vlai a bénigen, un éternité a zareu ne baieint quet talhuedigueah ul liard bemb quin.\n1° Me gueniguou de Zoué eit pénigen a me féhedeu, ol er poénieu em bou d’andur ém stad. — 2° Me guemérou a volanté vad en ol poénieu e hellehé arrihue guet-n-ein, ne vern a beban é teint. — Men Doué, me joént ræ ol trebilleu doh hou ceré, queméret-ind é grad eit pénigen a me féhedeu hemb nombr.\nAdtapet diwar « https://br.wikisource.org/w/index.php?title=Guirionéeu_ag_er_Religion/Chapistr_66&oldid=90967 »\nKemmoù diwezhañ degaset d'ar bajenn-mañ d'an 29 Eos 2016, da 17:21.


Wikipedia:Kannadig ar berzhidi nevez - Wikipedia\nWikipedia:Kannadig ar berzhidi nevez\nKlasket em eus sevel ur pennad e galleg diwar-benn deñved ar vro (Landes de Bretagne), kroget em eus da lakaat kalkig titouroù, war a seblant ne blij ket da dud 'zo. Bez ez eus ur bern traoù a zo bet cheñchet, traoù a-bouez hervezon en em gav e-barzh an notennoù da skouer. Cheñchet e veze ma zestenn ha pa oan o skrivañ anezho, munutennoù war-lec'h hag a-hed an deiz, ne gavan seven ha dereat an doare-mañ (kreiz miz gouere), ne gomprenen ket mui netra e-barzh ar pezh a skriven. A-du on eveljust evit ma klotfe ma skrid gant reolennoù ha stumm wikipedia, met n'on ket a-du evit ma vije cheñchet aozadur ar pennad gant un den na oar netra war ar sujed. En em santout a ran laeret eus an titouroù em eus digaset (chom a ra kalz traoù da lakaat, ikonografiezh ...) Gwashoc'h 'zo : Adkavet eo bet an tropell diwezhañ el Liger-Atlantel, war a seblant ez eo difennet skrivañ ez eo "le sud Bretagne", "Bretagne réelle", pe "Bretagne historique à cinq départements" !!! Daoust-hag-eñ ez eus un den ampart war teknikoù wikipedia a c'hallfe sikour ac'hanon ? Ne gendalc'hin ket ar pennad ma ne c'hellan ket skrivañ gwirionezioù historel war an dañvad ha war al Liger-Atlantel. Un tabut 'zo etre ar gevredigezh a ra war-dro ar ouenn hag aozadurioù ofisiel. Graet e vez "Mouton des Landes de Bretagne" ganeomp (fed historel aes da wiriekaat), met kavet e vez "Mouton des Landes de l'ouest"... koulskoude e vez graet an diforc'h etre deñved Breizh ha deñved kornog ar Frañs er skridoù kozh, anat eo (cotentin, bleu du maine, rouge de l'ouest, vendéen...). Du e oa an deñved e Breizh hervez an holl dielloù em eus kavet, ha n'eo ket gwenn evel re kornog ar Frañs pe harz Breizh-Uhel. Ch Josso\n"Frankaouied" a gaver er Wiki gallek ha gall, peadra da lakaat an dud onest da goll kalon... Klaod Kadbzh 15 Her 2009 da 08:51 (UTC)\nUn ali: sav ur pennad e brezhoneg mat, gant skeudennoù. Goude marteze e vo aesoc'h sevel ur pennad e galleg. Met ar ger Breizh a laka lod da sodiñ er vro-hont. Poent e vije d'ar Vretoneg gouzout memes tra!!! Bianchi-Bihan 15 Her 2009 da 15:18 (UTC)\nAdtapet diwar « https://br.wikipedia.org/w/index.php?title=Wikipedia:Kannadig_ar_berzhidi_nevez&oldid=578804 »\nKemmoù diwezhañ degaset d'ar bajenn-mañ d'an 15 Her 2009, da 15:18.


Hippolytos (mab Theseüs) - Wikipedia\nHippolytos (mab Theseüs)\n(Adkaset eus Hippolytos (mab Teseüs))\nUr pennad Hippolytos zo ivez.\nMarv Hippolytos, gant Jean-Baptiste Lemoyne (1679–1731), Mirdi al Louvre.\nPhèdre et Hippolyte, gant Pierre-Narcisse Guérin, 1802, Mirdi al Louvre.\nThe Death of Hippolytus, gant Lawrence Alma-Tadema (1836–1912).\nHippolytos (henc'hresianeg Ἱππόλυτος), a oa mab Theseüs, roue Aten, hag Antiope, rouanez an Amazonezed, e mojennoù Hellaz kozh. Pa voe ganet e voe roet da sevel d'e vamm-gozh Aithra, merc'h da b-Pittheüs, roue Troizen, e-keit-se ez eas Theseüs da zimeziñ da Faidra.\nHemolc'her ampart e oa, azeuler Artemis, doueez an hemolc'h, ha karrvleiner. Fae a rae war ar merc'hed. Afrodite avat a oa gwarizi enni abalamour d'e azeulerezh ha d'ar fae a rae warni, ma reas he soñj ober droug dezhañ, ha setu penaos e troas sot Faidra, pried e dad Theseüs, gant he mab-kaer Hippolytos. Fae war Faidra a reas ivez. Hag ar vamm-gaer d'en em lazhañ. Met leuskel a reas ul lizher war he lerc'h, hag ennañ e tamalle d'ar paotr yaouank bezañ klasket he gwallañ.\nHa Theseüs neuze, droug ennañ, da c'hervel e dad, Poseidon, doue ar mor, da gastizañ e vab Hippolytos.\nUn deiz ma oa Hippolytos o vleinañ e garr, da vont d'an harlu, a-hed an aod e biojoù Troizen, setu un euzhvil, hanter naer hanter tarv, o tont eus ar mor da spontañ e gezeg. Hag int da vont d'ar pevarlamm, ar c'harr da vont war e c'henoù, ha lazhet ar paotr yaouank.\nUn tamm diwezhatoc'h e klevas Theseüs ar wirionez gant Artemis, ha honnezh a roas buhez en-dro d'e vab, gant skoazell an doue Asklepios. Hippolytos ne fellas ket dezhañ chom gant e dad. Kuzhet e voe gant Artemis en ur c'hoad sakr en Italia, lakaet da zimeziñ da Arikia, kemmet e anv e Virbius (« den div wech ») ha difennet ouzh ar c'hezeg tostaat ouzh an neved.\nRoue e teuas da vezañ e Latium, nepell diouzh lenn Nemi, hag evel-just ec'h aozas kehelerezh da Artemis, pe Diana Aricina.\nAn intañv Theseüs a glaskas ur wreg all, a ouenn uhel, ha kement hag ober e tibabas ur verc'h da Zeus.\nHippolytos, trajedienn gant Euripides\nDe Officiis, gant Cicero (Levrenn I)\nPhaedra, trajedienn latin gant Seneca\nPhèdre, trajedienn c'hallek gant Jean Racine\nHippolyte, trajedienn c'hallek gant Robert Garnier\nPhedre et Hippolyte, trajedienn c'hallek gant Nicolas Pradon\nHippolyte et Aricie, trajedienn war gan gant Jean-Philippe Rameau, skrid gant Simon-Joseph Pellegrin\nAdtapet diwar « https://br.wikipedia.org/w/index.php?title=Hippolytos_(mab_Theseüs)&oldid=1767353 »\nDernière modification le 31 Eos 2017, à 17:49\nKemmoù diwezhañ degaset d'ar bajenn-mañ d'an 31 Eos 2017, da 17:49.


(Adkaset eus Vojvodina)\nKartenn eus Serbia gant Voivodina livet e roz, en hanternoz\nVoivodina (Војводина e serbeg, Vojvodina e kroateg hag e slovakeg, Vajdaság en hungareg, Voivodina e roumaneg, Войводина e ruusineg) zo ur rannvro emren e hanternoz Serbia. En em astenn a ra war 21 506 km² ha bevennoù he deus gant Hungaria en hanternoz, gant Kroatia er c'hornôg, gant Roumania er reter, ha gant Bosnia ha Herzegovina er mervent. Treuzet eo Voivodina gant ar stêrioù Danav, Tisza ha Sava.\nNovi Sad eo kêr-benn ar rannvro emren.\nAnnezet eo ar rannvro-se gant e-leizh a bobloù. C'hwec'h yezh ofisiel zo (serbeg, hungareg, slovakeg, roumaneg, kroateg, ruusineg) ha 26 pobl disheñvel zo anavezet ent-ofisiel. Serbed eo al lodenn vrasañ eus an dud (66%) ha Hungariz eo ar vinorelezh vrasañ (13%).\nAdtapet diwar « https://br.wikipedia.org/w/index.php?title=Voivodina&oldid=1537061 »\nKemmoù diwezhañ degaset d'ar bajenn-mañ d'an 19 Du 2013, da 11:08.


Louc'hoù karrekaet - Wikipedia\nStudiet e vez louc'hoù karrekaet al loened gant ar baleontologiezh. A-hed ar bloavezhioù ez eus bet kavet ur bern louc'hoù karrekaet dre ar bed a-bezh. Roet o deus titouroù a-bouez diwar-benn emzalc'h al loened o doa lezet anezhe. Da skouer, kalz louc'hoù eus loened eus ar memes spesad kichen-ha-kichen a laka da soñjal e vevent a-dropelladoù. Gallout a reer anavezout framm ar pavioù ha doare da gerzhet al loened o deus lezet roudoù.\nLouc'henn pav un tiranosaor\nRoudoù dinosaored e Bolivia\nLouc'hoù eus spesadoù mesk-ha-mesk a ziskouez e vevent d'ar memes mare hag a ro titouroù diwar-benn o emzalc'h. Roud ul loen hepken zoken a c'hall reiñ titouroù a-bouez evel gouzout ha daoudroadek pe pevarzroadek e oa. Evel se eo bet diskouezet e veze implijet o izili diaraok gant lod eus ar pterosaored pa vezent war al leur, en un doare pevarzroadek dic'hortoz.\nEvit ma vije bet karrekaet al louc'hoù-se e ranked en em gavout e degouezhioù resis, Evit mirout louc'h ur pav graet war al leur blot (evel hini ur gompezenn dichaladurel pe ur gwelead gouelezennoù) o sevel. Kemeromp aod ur mor pe ul lenn, da skouer, disec'het gant un amzer tomm ha sec'h betek diskouez an deun fank solut, zo lezet louc'hoù warnañ (abalamour ma vije bet damgaletaet hepken ha ma vije bet pounner al loen) ha zo goloet a lec'hid gant ur barrad amzer.\nDizoloet e oa bet ur strollad louc'hoù a limestone quarry en Ardley, 20 km e biz Oxford, e Bro-Saoz, e 1997. War a soñjer e oant bet lezet gant ur Megalosaorus ha marteze ur C'hetiosaorus. Kopiennoù eus al louc'hoù-se a c'haller gwelet war letonenn mirdi istor naturel skol-veur Oxford.\nUr c'hrouadur anvet Keiroteriom zo anavezet a-drugarez d'e roudoù karrekaet hepken. Kavet e oant bet e 1834, e Turingia, en Alamagn, ha bloaziadet eus oadvezh an Triaseg.\nAdtapet diwar « https://br.wikipedia.org/w/index.php?title=Louc%27hoù_karrekaet&oldid=1816485 »


Ouest-France - Wikipedia\n(Adkaset eus Ouest France)\nOuest-France zo ur gazetenn bemdeziek c'hallek graet e Roazhon. Ur gazetenn rannvroel c'hall eo, evel ma tiskouez hec'h anv, hag astenn a ra he zachenn-kazetenniñ e teir rannvro c'hall: Breizh (rannvro), Broioù al Liger, ha Normandi-Izel (rannvro). D'ar Sul e vez embannet ur Ouest-France Dimanche, hanter magazin hanter kazetenn.\nTi Ouest-France e kreiz-kêr Roazhon, straed ar Pré-Botté. Gwechall e e oa staliet ar renerezh eno, hiziv eo ti kazetennerien kêr Roazhon.\nOuest-France he deus kemeret lec'h L’Ouest-Éclair e 1944. Honnezh a oa bet krouet e 1899, ha berzet gant an aotrouniezh c'hall nevez abalamour ma oa bet kenlabour gant an an enebourien alaman.\nStaliet e oa renerezh Ouest-France e-kreiz kêr Roazhon. Met e miz Eost 1972 e voe kaset renerezh ha moulerezh e-maez kêr, da Gantpig, straed ar Breil. Un eil ti-moulañ zo bremañ e Kerc'hevrel, un ugent kilometr bennak eus Naoned.\nPennkazetennerien[kemmañ | kemmañ ar vammenn]\nYves Le Dantec (-1968)\nJean-Luc Évin (2005-)\nGuy Delorme, Ouest-France, histoire du premier quotidien français, éditions Apogée, Paris, 2004.\nHenri Fréville, La presse bretonne dans la tourmente (1940-1946), Plon, Paris, 1979. Un testeni a-enep an Emsav politikel ha sevenadurel. Adembannet gant ur goude-skrid a-zindan pluenn Françoise Morvan.\nLec'hienn ofisiel Ouest-France. Lenn a c'haller ar gazetenn bemdez aze.\nAdtapet diwar « https://br.wikipedia.org/w/index.php?title=Ouest-France&oldid=1558991 »\nKemmoù diwezhañ degaset d'ar bajenn-mañ d'an 8 Meu 2014, da 10:08.


Deskrivadur ar bazhelloù serkAozañ\nPathologiezh an dudAozañ\nAn doareoù kontammiñ hag o efed war ar c'horfAozañ\nAr serk er c'hroc'henAozañ\nSerk ar bouzelloùAozañ\nSerk ar skeventAozañ\nSkignadur ar serkAozañ\nAr serk hag ar brezelAozañ\nGwallzarvoud an 2 a viz Ebrel 1979Aozañ\nDaoust m'o doa sinet emglev 1972 evit paouez da broduiñ bevarmoù, gouarnamant an Unvaniezh Soviedel en doa ur raktres bevarmoù oberiant. Produet e oa kantadoù tonnennoù serk aozet evit ar brezel goude ar bloavezh-se. D'an 2 a viz Ebrel 1979 e oa skoet ul lodenn eus ar milion a dud hag ouzhpenn a oa o chom e Sverdlovsk (anvet bremañ Ekaterinburg (Rusia)), war-dro 900 kilometr e reter Moskou gant serk skignet dre wallzarvoud gant ul labouradeg bevarmoù a oa eno. Mervel a reas ar c'hentañ klañvourien pevar devezh war-lerc'h ; dek all e korf dek devezh hag an hini diwezhañ a varvas c'hwec'h sizhun goude. Kontammet e oa 94 den en holl d'an nebeutañ, en o zouez e varvas 68 den. Savetaet e oa 30 klañvour a oa naetaet, brec'hiet ha dalc'het en ospital. Kenderc'hel a reas ar c'hKGB da zistruj ha da guzhat an dielloù hag an testenioù a denne d'ar gwallzarvoud eus 1979 betek 1992. D'ar c'houlz-se, ar prezidant Boris Yeltsin a anzavas ar pezh a oa c'hoarvezet. Ur pare Rused hag Amerikaned a gasas un enklask da benn e 1992 evel m'en danevellas Jeanne Guillemin e 1999  , \nAr riskl a denn d'ar spontouriezhAozañ\nAdtapet diwar « https://br.wikipedia.org/w/index.php?title=Serk&oldid=1635561 »\nDernière modification le 13 Ebr 2015, à 23:00


Sketla Segobrani vol1/Rann 12 - Wikimammenn\nSketla Segobrani vol1/Rann 12\nPrud’homme, 1923 (Kenta Kevrenn, p. 57-59)\n◄ Dezrevell ar c’havadennou Gweladennou Lugus ha Belisama da zouar Manos Penaos e tigemere mibien Vanos Lugus ha Belisama ►\nanvomp omion kemmeskadur an daou vetal . Gand ar c’hendeuzadur-ze eo e reas, ouspenn, ar c’henta kleze. Nemetos-hen a savadennas ar c’henta santualou a reer anezo nemeta. Urzia ar velegiez a reas ha kenaoza reolennou an azeulerez d’an doueed. Hen eo, gand e vab Gessis , a savas ar c’henta pedennou, ar c’henta garmou-hud, ar c’henta kanennou sakr. Hen eo ivez, gand e vab Medios, a enaouas kenta tantad sakr a gement a voe bet c’houezet gant mabden biskoaz war eur grec’hienn, da guz-heol, e nozvez kenta Samos. Flamma a reas war lein ar grec’hienn-greiz, war vegel bro-Vanos ; ha skedi e tenvalijenn an noz evid eurvad ha levenez an dud, frealz ha kennerz an doueed. Rak, eus an tantad-meur-ze, evel eus mouêl eur rod nao skinek, en em vannas neuze dre holl zouar Manos an nao penn-vennoz : frouezusted douar, yec’hed chatal, krenvder gwazed, kened merc’hed, paoted vugale, hinon amzer, distan glao, puilhded eien, gwrez heol .\nEvel se eo e vez dezrevellet gand eun nebeut danevellourien diwar-benn ar c’havadennou ha penn-derou hor sevenadurez. Nemet, kalz a zo hag a lavar, ar gwirhenvel kentoc’h e-tu ganto, n’oa ket mibien ha gourvibien Vanos emoun o paouez envel, ez wirion, kavadennourien, kelennet ma ’z oant bet war ar binviou hag an troiou-micheriou a greder a voe kavet ganto, kerkouls ha war reolennou an azeulerez hag ar pedennou, e kerz emweladennou ha kenprezeg bet etrezo ha krouadurien a zo eus gouenn an doueed. War a leveront, daou vugel uhel eus meuriad gwenvidik ar re-Zivarvel, an daou ma sked evel regez-tan ar c’huchennadou-bleo lugernus anezo e-kreiz bodad an doueed e Dêvobriga (krenvlec’h an doueed), — anvet em eus Lugus ha Belisama, — a weladennas meur a wech diskennidi Manos ha Bena en o c’hoadou, hag o c’helennas war veur a dra. Diouz mennad Dis Atir : ma teuje ar ouenn en doa bet digand Adaqi da veza an desketa hag ar genta e pep tra, e reas Lugus ha Belisama an ergerzadennou-ze dre zervennegou Manos.\nLugus, war a zezrevell an danevellourien, eo a gelennas mab Manos (Ariomanos) war ar gounit-douar, an hada ha medi trevadou. Krouadur illur Kênos eo a zeskas Morimanos, Katumanos, Togodumnos, Anavogenos, Selgova, Selvanos, Veriugodumnos, Tigernomagalos hag an daou vab anezan, da gleuza bigi ha mordeï, framma tïez, kilvizia kirri, damesaat loened gouez, pledi war-dro chatal, dioren gwenan, stumma ruskennou, oberia binviou sonerez, klaoiou-emgann, klaoiou-hemolc’h, arouezintiou-brezel ha skouedou, teuzi ha labourat aour, kouevr hag arem. Diskuilha a reas d’ezo ar reolennou a zo da heulia e savidigez ar santualou, hag ar pedennou nerzusa, ar re a vez teneraet ganto kalon an doueed, ar re a dorr war o droukrans, a c’hounez o c’harantez hag a ra anezo keneiled wirion ha holl-c’halloudus mab-den.\nO deski a reas da givija ha galfrezi ler, da ober arc’henadou, gwestennou-kezeg, dibrou. O terc’hel etre e zaouarn-doue ar maout-tourc’h trôellennek e gerniou, mab illur Kênos  a ziskouezas d’an dud penaos e vez touzet ar c’hreonvad gloan ha penaos gand an neud diouz ar gloan e vez graet mezer. O digas a reas gantan e-kreiz ar c’hoad ha rei da anaout d’ezo ar gwez, hag ivez al louzeier yec’hedus, dre ziskleria an dalvoudegez anezo ha penaos ober ganto da barea klenvedou ha goulïou, da argas drouk-speredou, da derri hud ha strobinellou. Al louzaouennou gweüs a ziskouezas d’ezo ouspenn, hag ar re a ro al livadennou ruz, glas, glas-ruz, liou-limestra, gwer, melen, gwenn ; diski a reas d’ezo tenna eus ar wrizienn, ar gorzenn pe an deliou an danvez livus hag e intra er gwiadennou. O boaza a reas d’ober gand ar brageier, ha gand an doneg vilginek ha kougoulek evid ar goanv. Diwar gelenn Lugus e voe strollet kenta stern gwiader. Kent an donedigez anezan ne ouie an dud na gwia na livadenni danvez ; n’o doa ken dilhad nemet krec’hin al loened a lazent en hemolc’h. N’o doa na brageier hir na re verr, na tonegou milginek ha kougoulek, nag arc’henadou prenn pe ler. Diskabell o fenn, noaz o divrec’h hag o divesker ez aent, paotred ha merc’hed, ha diarc’hen e kerzent.\nE keit ha ma teske Lugus an holl draou-ze da vibien nerzek Manos, a lavar ouspenn an danevellourien ma reomp meneg aman, Belisama a gentelie ar c’hoarezed penn-koant anezo. Kelennet e voent gand an doueez ouiziek war neza, kemena danvez-dilhad, gwriat, penselia, brouda. Diskuilha a reas d’ezo penaos ober gand ar vreo, ar c’hrouer, an tamoez. O deski a reas da graza greun, da veza toaz, da aoza yod, da zanzen ha da bobi bara, d’ober amann ha keuz.\nPenaos e tigemere mibien Vanos Lugus ha Belisama.\nHervez an danevellourien-ze end-eeun e teue bep seiz vloaz reiz-mat Lugus ha Belisama da weladenni gouenn Vanos. Seiz-ugent a vije bet eus ar gweladennou-ze. Setu aman a zezreveller diwar o fenn. Dre ma nesae deiz donedigez an doue hag an doueez e save darbaradeg dre ar vro. Er c’hêriadennou hag en diabarz an tiez e veze pep tra netaet penn-da-benn, kempennet hag aozet a-nevez-flamm. Derc’hent an donedigez en em skigne ar baotred hag ar\n↑ Iwerzoneg Ciati « Pell », D’Arbois, Cycle, p. 175, 373 ; Rhys, Celtic Heathendom, p. 390-1.\nAdtapet diwar « https://br.wikisource.org/w/index.php?title=Sketla_Segobrani_vol1/Rann_12&oldid=163608 »\nDernière modification le 7 Eos 2020, à 15:13\nKemmoù diwezhañ degaset d'ar bajenn-mañ d'an 7 Eos 2020, da 15:13.


e-touez - Wikeriadur\nAraogenn gevrennek savet diwar an araogenn eeun e hag an anv-kadarn touez\nE-kreiz meur a dra, meur a zen, hag all\nSell 'ta 'touez an erc'h roudoù'r c'had. Gwerz Yann Marreg, Barzaz Breiz.\nE-touez ar geot-se, a dape dezhe betek o c'hof, e oa div vuoc'h. — (Fañch an Uhel, Kontadennoù ar Bobl/1, Al Liamm, 1984, p. 285.)\n... e-touez al lann pe e-kreiz ar c'hoadoù ... . — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 15.)\n[...] ; aoun ho doa paotred ar Republik e viche kuzet unan-bennag etouez an dillad pe e-kreiz eun arc'had viniz. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 278.)\nC'hoant am boa da vont e-touez ar raoskl-se, [...]. — (Erwan ar Moal, Pipi Gonto, Kemper, 1925, p. 167.)\nLukaz a oa azezet war bord ar stêr vras, e-touez ar geot hir hag ar c'hegid, [...]. — (Jakez Riou, An Ti Satanazet, Skridoù Breizh, 1944, p. 12.)\nPetra oa en e douez ?\nDinec'h e oant diwar-benn madoù ar bed kerkoulz ha diwar-benn o oad a gerzhe, a-zoug e gamm, ker goustadik hag ar stêr vihan e-touez bleuñv ar prad. — (Yann ar Floc'h, Koñchennou eus Bro ar Stêr Aon, Levrdi Le Dault, Kemper, 1950, p. 55.)\nNi a oa savet e-touez ar re-se(où). — (Jules Gros, Le trésor du breton parlé Première Partie, 1966, p. 219.)\nHo treid noazh e-touez ar roz.\n[...], hag e-touez ar geot-se, a dape dezhe betek o c'hof, e oa div vuoc'h, [...]. — (Fañch an Uhel, Kontadennoù ar Bobl/1, Al Liamm, 1984, p. 285.)\n- Penaos e kutuilhit anezho ?\n- En aod e-touez ar bezhinoù all. [...]. — (Goulc'han Kervella, Brezel ar Rigadell, Al Liamm, 1994, p. 42.)\nkuzhat traoù, tud e-touez delioù, raden\nKuzhet e voe ar c'hure e-touez ar raden hag an delioù, ha pa voe degouezhet an noz, ec'h eas an aotrou gant e vevel d'hen kas da di Jakez. — (Fañch an Uhel, Kontadennoù ar Bobl/3, Al Liamm, 1988, p. 204.)\nbezañ, mont e-touez an dud\nAn askol a zere bezañ e-touez bokedoù ar jardin, tost evel ma tere ouzh ur pilhaouer azezañ e-touez an duchentil kaer ouzh taol ar roue, pe c'hoazh e-giz m'emañ renk al losteg Paolig e-touez aelez sentus Baradoz Doue. — (Ivon Krog, Eur Zac'had Marvailhou, Buhez Breiz, Kemper, 1924, p. 18.)\nUr pennadig e termas a-raok monet e-touez an dud. — (Jakez Konan, Lannevern e kañv ha danevelloù all, Al Liamm, 1980, p. 66.)\n[...], hag e seblante furchal e-touez ar bobl da glask unan bennak. — (Erwan ar Moal, Pipi Gonto, Kemper, 1925, p. 167.)\nkavout traoù pe tud e-touez traoù pe tud all :\n[...] ; neuze, kerkoulz ha bremañ, e vije kavet, e-touez an noblañs evel e-touez ar goueriaded, martoloded kalonek a-walc'h evit ober a galon vat ar veaj, n'eus forzh peger risklus oa. — (Lan Inizan, Emgann Kergidu 1, Brest, 1877, eil emb. Al Liamm 1977, p. 21.)\nruilhat udb e-touez traoù\n[...], hag ar zoudarded, hanter vezo, her goapae hag her ruille a daoliou treid etouez an teil. — (Lan Inizan, Emgann Kergidu Lodenn 2, J.B. hag A. Lefournier, Brest, 1878, p. 77.)\nklask ur spilhenn e-touez bernioù foenn\ngalleg : parmi (fr)\n : Pelec'h ez ez 'ta, Tonton Laou, Dañs-tro, in Digor an abadenn, Cheun ar C'hann (1950)\n : Miz Here, 1972, in Oberenn glok Anjela Duval\nAdtapet diwar « https://br.wiktionary.org/w/index.php?title=e-touez&oldid=249896 »\nKemmoù diwezhañ degaset d'ar bajenn-mañ d'an 7 Kzu 2017, da 16:16.


Limann e 1981\nHilla Limann (12 a viz Kerzu 1934 - 23 a viz Genver 1998) a oa ur politikour eus Ghana, bet prezidant ar vro etre 1979 ha 1981.\nLimann a oa bet ganet en ur familh paour eus rannvro Upper West, e norzh Ghana. Kas a reas e studioù e Tamale, Londrez ha Pariz. Gounit a reas an dilennadeg aozet goude taol-Stad Jerry Rawlings e 1979 ha kregiñ gant e garg d'ar 24 a viz Gwengolo. D'an 31 a viz Kerzu 1981 e voe distroadet gant Rawlings. Lakaat a reas e anv en dilennadeg prezidantel 1992 ha dastum 6.7% eus ar mouezhioù.\nAdtapet diwar « https://br.wikipedia.org/w/index.php?title=Hilla_Limann&oldid=1799463 »\nKemmoù diwezhañ degaset d'ar bajenn-mañ d'an 6 Gou 2018, da 17:44.


Geoteg Eurazia - Wikipedia\nStepenn e Mongolia\nGeoteg Eurazia zo ur vras a dachenn c'heotek ag Eurazia. En em ledañ a ra a Hungaria da Vongolia, ha talvezet he deus da liammañ Europa, kreiz Azia, Sina, su Azia, hag ar Reter-Kreiz a-fed armerzh, politik ha sevenadur, dre hentoù kenwerzhel dre zouar.\nDiv lodenn zo e Geoteg Eurazia :\nAr bradeg berr he geot, pe stepenn, a 20 da 30 cm d'ar geot war he gorre. Feur goloerezh gorre an douar a vez en tu-mañ da 100 % atav, tro-dro da 50 % peurliesañ. Ha nebeut-tre a spesadoù a vez kavet eno.\nAr bradeg hir he geot, eus 1 da 2 m d'ar geot enni. Ar feur goloerezh zo 100 %. Ha stank eo enni ar gramineged, al leguminegi hag ar plantoù-bulb. Evel-se emañ lodenn Geoteg Eurazia zo en Europa, Pradeg vras Europa.\n(fr) Les steppes et les prairies tempérées (Ar stepeier hag ar pradeier kerreizh)\nAdtapet diwar « https://br.wikipedia.org/w/index.php?title=Geoteg_Eurazia&oldid=1659737 »\nKemmoù diwezhañ degaset d'ar bajenn-mañ d'an 1 Gwe 2015, da 07:30.


l'Ouest en mémoire - Mont da labourat en Amerik [Aller travailler aux Etats-Unis]\nMédiathèque Fiche média Mont da labourat en Amerik [Aller travailler aux Etats-Unis]\nMarie Joseph Citarel\nBretagne > Finistère > Châteauneuf du Faou\nGanet Marie-Josèphe An Du e 1901 e-barzh ur familh a 16 bugel, Marie-Josèphe Citarel a ziviz kuitaat he bro d'an oad a 20 vloaz evit mont da labourat e Normandi hag e 1927 a choaz treuziñ ar mor bras evit mont da labourat en Amerik asambles gant he gwaz : re baour e oa he zud ha re start ar vuhez er gêr evit chom pelloc'h war ur menaj a 12 devezh-arad. Heuliañ a ra neuze roudoù he femp breur kozhañ aet a-raok-hi eno evel kalz eus he c'henseurted eus ar Poher pe ar Menezioù Du. Tremen a ra eno toud he buhez labour e New-York hag a deu en-dro da Vreizh e 1957 war he leve, e Kastell-Nevez-Ar-Faou, e-lec'h e varv e 2009 d'an oad a 108 vloaz.\nMarie-Josèphe Citale n'ankouao biken he brezhoneg nag ar c'hanaouennoù desket ganti er gêr pa oa bihan evel hini Ar Plac'h manket pe c'hoazh gwerz An abalardig e adkaver er Barzaz Breiz : "Me a oar ur son hag a lak an neñvoù da frailhañ, ar mor bras da zridal hag an douar da grenañ". Plijout a rae dezhi an dañs, ar gavotenn mod Dardoup, ar c'han ha diskan hag ar biniou-bombard. E-barzh an atersadenn-mañ e teu en-dro war he buhez hag he envorennoù : ar foarioù bras e Kastell-Nevez, ar frikoioù...\nNée Marie-Josèphe Le Du en 1901 dans une famille nombreuse de 16 enfants de la petite paysannerie pauvre de Châteauneuf-du-Faou (la ferme familiale ne compte que 6 hectares), Marie-Josèphe Citarel s'expatrie une première fois à 20 ans pour aller travailler en Normandie puis décide en 1927 de suivre l'exemple de 5 de ses frères et de beaucoup de ses compatriotes du Poher ou de la région de Gourin et des Montagnes Noires déjà installés en Amérique. Elle part aux Etats-Unis avec son jeune mari et passe toute sa vie active sur place à New-York. Elle revient en 1957 en Bretagne pour sa retraite et retrouve son pays de Châteauneuf où elle s'éteint en 2009 à 108 ans.\nMarie-Josèphe Citarel n'oubliera jamais son breton ni son fabuleux répertoire de chants qu'elle tenait de ses parents, à l'image de Ar plac'h manket ou de la gwerz An abarladig, que l'on retrouve dans le Barzaz Breiz : "Me a oar ur son hag a lak an neñvoù da frailhañ, ar mor bras da zridal hag an douar da grenañ" ("Je connais une chanson qui fait fendre les cieux, tressaillir les océans et trembler la terre"). Elle avait une passion pour la danse, la gavotte Dardoup, le kan-ha-diskan et le biniou-bombarde. Elle revient dans cet interview sur son parcours et sur ses souvenirs d'enfance : des foires de Châteauneuf aux fricots et repas de famille...\nDedennet oc'h bet diouzhtu da vont da labourat en Amerik ? Ne faote ket deoc'h chom da labourat e-barzh lec'h all er Frañs lakomp ?\nNe oa ket labour e-barzh Frañs. Petra em bije graet e-barzh Frañs ? Me a zo bet un tamm o labourat e-barzh Frañs ivez. E oan kaset d'an Normandi du-hont, da Honfleur, da labourat gant teir gozh, teir gozh ne oant ket kozhoc'h evidon, met d'ar mare-se ! D'ar mare-se me a oa ugent vloaz. N'ho peus ket nemet soñj peseurt buhez am boa gant teir gozh e mod-se. Hag em boa graet pemp bloaz e giz-se. Ha toud ma arc'hant, ar pezh a c'hounezen, e tigasen toud, toud d'ar gêr, toud d'ar gêr. A-wechoù e vije kaset ma fae un hañvezh d'ar gêr [ ] evit sikour ar re-all e-barzh ar gêr. P'am boa tapet pemp bloaz war'n ugent, neuze am boa soñjet... A-benn neuze e oa deuet da soñj din e oa poent din soñjal bevañ ma unan ivez. Hag em boa despunet trawalc'h à peu près. Paeet mat e oan d'ar mare-se, paeet mat e oan. Hag evel am boa despunet trawalc'h hag an dra-se en deus paeet ma hent dont d'an Amerik da ma gwaz ha din. Ma gwaz a oa eus ur familh vras ivez, met n'en doa ket gwenneg respet anezhañ peogwir evel toud ar re [ ] a gase arc'hant d'e dud ivez. Peogwir e oa familhoù bras hag n'en doa ket gwenneg respet anezhañ. Hag em boa graet an demarchoù toud. Ar bateau e kouste a-benn neuze daou vil...\nDaou vil lur ?\nDaour vil lur e kouste ar bateau dre pep den. Ha me am boa pemp mil ! Setu e chomo mil lur ganeomp c'hoazh p'em bo debarket e-barzh an Amerik.\nHa penaos ho peus kavet ur plas evit mont d'an Amerik ? Penaos ho peus desidet kuitaat Pariz evit mont d'an Amerik ?\nAr bloaz e oan dimezet, ma gwaz a oa e-barzh Pariz ha me a oa e-barzh Bretagne. Eñ a zo deuet e vacances hag en em rankontret er mod-se. Hag eñ a oa o soñjal o klask chom e-barzh Pariz. Met me ne blije ket Paris din ha me am boa lâret : me a renk mont d'an Amerik ! C'hoant am boa da welout bro ivez, mont kuit deus... Ma breudeur a-benn neuze a oa toud, kalz deusoute, pevar bennaket, pevar, ma breur kozhañ, pevar-pemp e oant a-benn neuze e-barzh an Amerik, pemp breur a oa e-barzh an Amerik. Setu ne oa ket risk din.\nHa ma c'hoar gaer a oa enan. Setu mimp am boa tud da zegemer ac'hanomp. Met an dra-mañ a oa e-barzh Lodi. Met da Lodi ni a zo deuet da New-York diouzhtu da glask labour. Ha en em adres diouzhtu d'ar Consulat français, ha deus aze e-giz-se goude se ni a zo aet d'ar Bureau de placement français : kavet labour diouzhtu ! Met ma breudeur a lâre din : kavout a refet e-barzh an uzin e giz-mañ hag a bremañ. Met ma gwaz ne faote ket dezhañ chom asambles gant ar re all ha ne meump ket bet melañjet goude se, peogwir ni a zo chomet e-barzh New-York hag ar re all a zo o chom e-barzh Lodi tre da vetek 33-34 pa oa deuet an dépression gante. Aze int deuet da Frañs. Met ni n'omp ket deuet da Frañs : me a zo chomet e-barzh du-se peogwir n'em boa ket arc'hant dont da Frañs a-benn neuze. Ne oa ket arc'hant deusomp hag ar pezh a veze graet, e veze debret toud. Hag ma gwaz ma veze ur gwenneg supplément oa en tête digant ar Bourse dija. Eñ en doa gwelet la banque e-barzh Pariz aze e-giz-se. Aze 'zo moien d'ober arc'hant founnus, founnus, met ne meump ket graet arc'hant founnus e mod-se.\nSetu ni a chomet da uzañ, uzañ, labourat, labourat, labourat. Cà a fondu ! Teuzet e-giz ma vez lâret, teuzet toud !\nHa penaos ho peus kavet an Amerik, peogwir an dra-se zo ur vro ne anvezec'h tamm hag oc'h degouezhet... Petra ho peus remarket d'ar c'hentañ ?\nDa gentañ an tier uhel-kaer, met da gentañ an hini a zebark e-barzh an Amerik, ni a zo debarket e-barzh un takad paour awalc'h, le bas de la ville. E-barzh ar c'hatorzième e meump debarket. An dra-se a zo un tammig hag a lâret Chinatown, ur machin paour [ ] kalz a chinoaed ha bep seurt, reoù zu. Met goude-se e oamp aet e-barzh kreiz kêr. Me a zo bet e-barzh ur c'hartier à peu près, ur c'hartier prop e-barzh bord East River. Hag aze e oa Rockfeller Center. Aze e vez graet an Institut Rockfeller. Ha goude-se neuze aze a zo graet un ospital vras, an ospital Laënnec. En ur c'hartier mat e oamp e bord ar river pelloc'h, e bord ar rivière, war ar branche de mer... Goude se me a zo aet da glask labour d'ur privé, peogwir aze oc'h lojet ha maget setu ar pañsion ken ho peus gallet kavet ur roulamant. Start eo bet ar vuhez eno.\nSetu e oac'h dispartiet deus ho kwaz neuze ?\nHa nann, ni a oa aet hon daou asambles da labourat...\nHo taou e-barzh am memes tiegezh ?\nKeit ha meump gallet ober. Met goude se e oa degouezhet un dra all : me a oa degouezhet e-barzh an Amerik, ma faotr a zo ganet eizh miz war-lerc'h e oamp degouezhet e-barzh an Amerik. N'ho peus ket met gwelet ! Ha setu ne oa ket arc'hant, ne ouiemp ket al langaj, ma gwaz nevoa ket kalz a labour anezhañ. Me nevoa labour ha ne baee ket !\nPeseurt labour na rec'h ?\nMe a oa o labourat e giz-se e-barzh ar privé, e-lech ma reer toud an traoù, général e giz ma vez lâret, bonne à tout faire. Goude se neuze pa oa kavet labour, peogwir ma gwaz hennezh a oa aet d'un hôtel, komañset da gentañ e-barzh ar guzin, e-barzh touesk ar c'haselodennoù. Ha goude se neuze evit ober boss, a reemp d'an dra-se, débarasseur, ha goude se d'ober garçon. Ha goude se en deus graet neuze... A-benn ar fin eo aet etre d'uhelder, petra, setu. Met pell eo bet a-benn eo aet betek aze e giz-se.\nYa. Dav e vez d'ober deskiñ al langaj. Met seizh vloaz war 'n ugent en deus graet eñ e-barzh ar Waldorf Astoria. Honnezh a zo e-barzh al lec'h a zebark toud an touristed priñsipalañ e-barzh an Amerik. Honnezh a zo un hôtel vras, un hôtel luxe, petra. Aze e giz-se eo bet eñ e-pad seizh vloaz war 'n ugent. Hag en deus dalc'het neuze head waiter... Me n'on ket gouest da lâret an dra-mañ e brezhoneg ! Head waiter, capitaine bennak, kabiten ! Ha goude se an hani a zo uheloc'h. Eñ a oa o zirijañ ar re all, petra. Enfin, met start eo bet ar vuhez... Ar re en doa ur vicher a-raok pec'h eont di, ar re-se a oa aes dezhe. Ar re-se nevoa ket nemet goul mont war o micher. Ha setu ar re-se en doa ur vicher hag a gontinue, petra. Met an hani n'oa micher ebet. Ma gwaz n'oa ket micher ebet. Ma gwaz a oa mengleuzier pe oa yaouank ha goude se e oa aet da Bariz agent de ville, petra. Aze en deus graet daou vloaz a-raok mont en Amerik. Met daou vloaz goñje en deus graet neuze. Eñ en deus graet daou vloaz goñje ha neuze bet e-barzh an Alemagn d'ober... Enfin.\nMet ne blije ket deoc'h ar vil vicher bet o labourat e-barzh Pariz ?\nNann ne blije ket din Pariz abalamour ne oa ket moien da gaout tier e-barzh Pariz ha ni a oa o chom e-barzh ur mansarde, peus ket nemet soñjal, gant un tamm lucarne, dindan an doen, ha bihan ! Ne oa ken met punaises toud ! O biskoazh n'em eus bet un toull .. Ha ne oa netra ebet, confort ... Les waterioù a oa dans les escaliers, e-barzh an traoñ, e-barzh an diri. Met n'ho peus ket met gwelet. Peseurt buhez ho peus ! N'och ket gouest d'ober netra ebet ! Da dommañ tamm boued ! Ne oa ket moein da vevañ e-barzh un toull e mod-se ! Nann vat, e vin sod e-barzh ! Ma vezen chomet e-barzh Pariz [e vin me kaset e-barzh ar c'hrabanoù]. Nann vat, netra d'ober ! E-barzh New-York memestra e oa bet agreabl ! [ dre vare] e veze plijadur o c'haloupat ar vagazinoù bras, gwelet traoù vrav na pa mijemp ket arc'hant met gwelet a raemp anezhe memestra. A-wechoù ho pije liñselioù [ ].\nMet ne vije ket prenet deoc'h ?\nDiouzhtu e c'hounezec'h an tamm arc'hant e c'hallec'h... Gant ur pae e-barzh ur sizhun e c'hallet en em wiskañ diouzhtu. E-barzh ar Frañs ne oac'h ket evit ober mann all. Aze e kontez diouzhtu ar pezh 'teus gounezet en da sizhunvez ha c'hallit lamm ha mont d'ar magazin : allez me am eus c'hoant da gaout dra-mañ dra, e c'hallit prenañ diouzhtu ha chom a ray ganeoc'h c'hoazh ! Hag ho poued : maget mat ! Ar boued a oa gwelloc'h e-barzh an Amerik. Ya ? Aze e oa kig mat ! Peogwir bep sul, amañ n'och ket gouest da brenañ ur gigot bep sul amañ a gement oc'h. N'en em gav ket arc'hant e-barzh ar gêr da brenañ ur gigot bep sul, hañ. E lec'h e-barzh eno ni a c'halle kaout ur gigot d'ar sul evit ar familh ha veze debret diouzhtu. A-benn al lun d'an noz e veze graet sandwich hag e-barzh lec'h all ne veze ket tamm ebet. Met ne veze ket epargnet, met bevet mat a raemp e-barzh an Amerik.\nBevet mat a raemp, labourat a raemp. Met gant ma fae me a c'halle dalc'hen boued ha ma gwaz a chome toud e bae gantañ. Met teuziñ a rae anezhe. Ne oa ket gouest da zalc'hen daou wenneg anezhañ. Fumiñ a rae, met n'eo ket an dra-se, ne oa ket kalz a dra. Met muioc'h amzer a basee e-barzh ti ar broker evel ma vez lâret. N'on ket petra a vez lâret deus an dra-se e brezhoneg anezhañ, ar broker, ti ar Bourse, petra. Muioc'h amzer a basee aze evit ma basee e-barzh al labour. E labour a rae e eizh eur à peu près, met goude-se neuze a deue da gemer e repos evit dont founnus, founnus, da welet peseurt mod e yae an traoù. Dont a rae gantañ kement a vachin toud : me a ray arc'hant, me a ray arc'hant, me a ray arc'hant ! Met nevoa ket graet arc'hant. Ar arc'hant a veze graet a veze kollet founnusoc'h evit ma veze graet !


Journal de Renaud Camus, lundi 8 juin 2020\ncréée le mardi 9 juin 2020, 18 h 07\nmodifiée le mardi 9 juin 2020, 18 h 25Plieux, lundi 8 juin 2020, onze heures et demie du soir. À propos de Cavaglieri, un savant lecteur m’écrit ceci, par le truchement de Flickr, sous la ~~~~~~~~~~~~~ ~~~ L’Heure ~~~ ~~~~ (intérieur), ~~ ~~~~~~~~~~~ (1931).\n« ~~’~~~ ~~~~ ~~~~~ ~~~~~~~~~~ ~~~~ ce que vous ~~~~~~ ~~~ ~~~~~~~~~~~ ~~~~~ votre journal ; ~~~ ~~~ ~~~~~~~ ~~~~~~~~~~ ~~~~ ~~~~~~~ d’amitié ~~~~~~ ~~~~~~~~~~~ ~~~ ~~~ ~~~~~~ ~~~~ ~~~~~ ~~~~~~~~. ~~~ ~~~~~, ~~~ ~~~~~~ ~~~~~~~ surtout l’été visiter ~~~~ ~~~~~~ ~~~ ~~~~~~~~ ~~’~~~~~~~~~~ ~~~ ~~~ ~~~~~~ ~~~~~~~~ ~~~~ ~~~~ ~~~~~~ ~~~ ~~~~~~~~~~~ ~~~~ ~~~~~ ~~~~ ~~~~~~~ ~~ ~~~~~~~~~ ~~~~~~~~, ~~~~~~~ ~~~ ~~~~~~~~ ~~~~~ :\n« “Hier ~~~~ venu me voir ~~~ ~~~~~~~~, ~~~~~~ ~~~~~~~~~~~ (~~~~~~~~~~ ~~~ ~~~~~~~ ~~~~ ~~~~ ~~~~ ~~~~~~~ ~~~~ ~~~~ ~~~ ~~~~ ~~~~ : ‘~~~ ~~~~~, ~~~~~ ~~~~~~~ ~~~~ internationaux’)”.\n« ~~’~~~~ ~~~ ~~~~~~ ~~~~~~~~ ~~~~ est faite de ~~~~~~~~~~~ ~~~~~ ~~~ ~~~~~~~~~~~~~~~ ~~~~~~ ~~~ ~~~~~~ ~~~ ~~~~~~~~, ~~~~ ~~~~~~ ~~~~~~~~~ ~~~~ ~~~~~~~~~~~~~~ ~~~ ~~~~~~~~~~ ~~~~~~~~~~~. ~~~~~ ~~~~~~~~ ~~~ ~~~ ~~~~~~~~~~ ~~~~~~~ ~~~~~ ~~~ ~~~~~~~~~~~ ~~~~~~~ détaillée et précise ~~~’~~~ ~~ ~~~~~~~~~~ ~~ ~~~ ~~~~~~. ~~~~~ ~~~’~~~ ~~~~, ~~~ ~~~~~~~ ~~’~~~~~~ ~~~~ ~~~’~~~~ ~~~~~~~~~~~~~~ ~~~~~~~ ~~~~~~~ (~~~ ~~~~~ ~~~~~ ~~~ ~~~~~~~~~ ~~~ ~~~~~~ ~~~~~~~ ~~~ ~~~~~~~~ 34 n’a pas ~~~~ ~~’~~~~~~~ ~~~~~~~~ ~~~~~~ ~~~~). »\nCe ~~~~~~~~ ~~ ~~~~~ ~~ ~~~~~ ~~~~~~~, ~~~~~ ~~~~~~~~. ~~~~ ~~~~~~~~ ~~’~~~~~~~~ ~~~~~~ ~~~~~~ ~~~ ~~~~~~~~~~~, ~~~~ ~~~~~~~~~~ ~~~~~ ~~~~~~ — ~~’~~~~~~~ ~~~~ je suis assez ~~~~~~~, ~~~ ~~~~~~ façon.\nParler d’amitié ~~~~ ~~~~~~~~~~~~~~ ~~~~~~~~, ~~~ ~~~~~~. ~~~ ~~~~~~~ ~~~ ~~~ ~~~~~~ ~~ ~~~~~~~~ ~~~~ ~~~~~ ~~~~~ ~~~~~~~~~~~, ~~~~~ ~~~ ~~~~~~~ ~~~~~~~~~~~, ~~~~~~~-~~~ ~~~~~~~~~~ par le cruel ~~~~~~~~ ~~~~~~~~~, un, un ~~~~~~~~, ~~~~ ~~~~~~~ ~~~~~~~~~~ ~~~~ ~~~ ~~~~~~~~~ ~~~~~~ ~~~~~~~~ ~~~ ~~’~~~~~~~~ ~~~~~~~~. ~~~~~~~ ~~~~~~~~~~ ~~~~~ ~~~~ ~~~~. ~~~~~~ ~~~~~~ ~~~~~~~~~ ~~~ ~~~~~~~ ~~ Argentens n’a pas ~~~~ ~~~~~~~ ~~ ~~~~~~~~~~~. ~~’~~~~ ~~~~~~~ ~~~~~~~~~~, ~~~ ~~~~~-~~~~~ ~~~ ~~’~~~~ ~~~~~~~~, ~~~ ~~~ ~~’~~~~ ~~~~~ ~~~~~~, ~~~~~ ~~~ ~~~~~, ~~~~~~ ~~~~ ~~~~~ guerres.\nJe ~~~~~ ~~~~~~~~ ~~~~ tout ce que ~~’~~~~~~~. ~~~~ ~~~ ~~~~~~ ~~~~~~~ ~~~~~~~~~ ~~ ~~~~~~~~~~ ~~~~~ ~~~~ ~~~~~~ ~~~~~~~ (Pietro ?), ~~~ ~~’~~~~~~ ~~~~~~~~~ ~~~~~ ~~~~~~~ ~~~~ ~~~~~~ ~~~~~~~~ ~~~~ ~~~~~~~ ~~~ ~~~~ ~~~~~~~~~~~~~ ~~~~~~~~~~~~~~ cette belle demeure, ~~~ ~~~~~~ ~~ ~~~ ~~~~~~ ~~~~~~~, ~~~~~~ ~~~~~ ~~ ~~~~~~~~~ ~~~~~ ~~~~~~~~~~ ~~~~~~ ~~., ~~~ ~~~~~~ ~~~ ~~’~~~~~~~~~ ~~~~~~~~~ — ~~~~~ ~~~~~~~ ~~~~~~~ ~~~~~~~ ~~~~~ ~~~~~ ~~~~ noire disgrâce de ~~~ ~~~~~-~~~, ~~~~~ ~~~~ ~~’~~~ ~~~~~~ ~~~ ~~~~~~~ ~~~~~~~~ : ~~~~~-~~~~~ ~~~~~ ~~~~~~ ~~~~~ ~~~’~~~ ~~~~~~~~~ ~~~~~~~ ~~~ ~~~~~~~~-~~~~~~~~, ~~~~~ ~~. ~~~~~~ ~~~~~ ~~~~~~~, ~~~ ~~~~~~~ ~~~ ~~~~~~~ artistique de ce ~~~~~~ ~~~~~~~~~~~, ~~’~~~~~~ ~~’~~~~~~~~ ~~~~~~~~, ~~~~~ ~~~~ ~~~ ~~~~~~~~, ~~~~ ~~~~~~~~ ~~~~ ~~~ ~~~~~~~~~~~~, ~~~~~~~ ~~~ ~~~~~~~~~~~~~ ~~’~~~~~~~~~~, ~~~~ ~~~ ~~~~~~~~~ ~~~~ ~~~~~~~~~. ~~~ journal ~~~ ~~’~~~~~~~ m’auront brouillé avec ~~~ ~~~~~~ ~~~~~~~~, décidément.\nDans ~~~ ~~~~~~~ ~~~~~~~~~~~~~ ~~~ ~~’~~~~~~~ ~~~~ ~~ ~~~~~~~ ~~~ ~~~~~ ~~~~ ~~~ ~~~~~~~~~~ ~~’~~~~ ~~~~~~~~~~~ ~~~ ~~~~~~ ~~~~ ~~ ~~~~~~~~ ~~~ ~~~~~~ ~~~~~~~~, je crois (mais ~~~~~~~~~~~ ~~~ ~~~ ~~~~~ ~~~~~ ~~~~ ~~~ ~~~~~…), ~~ ~~’~~~~~~~ ~~~~ ~~~~~~~~ Demeures ~~~ l’esprit, ~~~~~~ ~~~~ ~~~~~~ ~~~~~~~~~. ~~ ~~~~~-~~-~~~ ~~~ ~~~~~~~~ ~~~~~~~~ ~~~~~~~~ ? ~~~ ~~~ sais pas. Jusqu’à ~~~~~~~~ ~~~ ~~~~~~~~~ ~~’~~~~~~~, ~~~~~ ~~~~ ~~~~~~~~~~~~~ : ~~ ~~~~~~~~ ~~~ ~~~~~~~ ~~~ ~~~~~~~~ ~~~ ~~~~~~, ~~~ ~~~~~ ~~~~~~~~~~~ ~~~ ~~~~~~, ~~~ ~~~~. ~~~ ~~~~~ ~~’~~~~ ~~~~ ~~~~~~ de suivre dans ~~’~~~~~~~~~~~~ ~~~~ ~~~~~~~ ~~~~~ ~~~ ~~~~~~~~, ~~~~~-~~~~~ ~~~~ ~~~~~ ~~~~~~~ ~~~ ~~~~~~, ~~’~~~ ~~~~ ~~~~~ ~~ ~~~~~ ~~~~ ~~~~~~ ~~~ ~~’~~ ~~~~~~~~ ~~~ ~~~~~~~~ ~~~’~~~~~~ ~~~ ~~~~~~~~~ carrefour votre cœur ~~~ ~~~~~-~~~~~ ~~~~~~~, ~~~ ~~~~~ ~~~~~~ ~~~~ ~~~ ~~~~~~~. ~~~~~ ~~~~ ~~~~~ ? ~~’~~~~~~~~~ ~~~~ ~~~~~-~~~~~ ~~~~~~ ~~~~~~ ~~~~~~, ~~~ ~~~~~ ~~~~~~~~~~~ ~~~ ~~~~~ cas.\nSur ~~~~~~~ ~~~~~~~~~ ~~’~~~ vu passer un ~~~~~ ~~~~~~~~ ~~~~~~~~ ~~~~~~, ~~~~ ~~’~~~~ ~~~~~~~ ~~~~~ ~~~ ~~~~~~~~, ~~~~~ ~~~ ~~~~~~~~~~~ ~~~~~~~~ ~~~ ~~~~~~~~~~ — ~~~~ ~~~~~~~, ~~’~~~~~~~~. ~~~~ ~~~~ ~~~~~~~~~ ~~~ ~~~~ ~~~~~~~~ ~~’~~~ cru distinguer une ~~~~~~~ ~~~ ~~~ ~~~~~~~~, ~~~~~~ ~~~~~~~ ~~~ ~~~~~~~ penché.\nCette ~~~~~~~~~~~~~ ~~~~~~~~, ~~~~ ~~~~ ~~~~~ ~~~~~ ~~’~~~~~ ~~~~~~, ~~ ~~~~~~~~~ ~~~~~~~ ~~~ ~~~~~~~ ~~~ ~~~~~~. ~~’~~~ ~~~~~~~~~ ~~~ la mort en ~~~~~, ~~~ ~~~~~ ~~~ ~~’~~~~~~~~~~, ~~~ ~~~~~~~~ ; ~~~ ~~~ ~~’~~~~ ~~~~ ~~~~~~~~~~. ~~’~~~ ~~~~~~~~~~ ~~~~~ ~~~~ ~~~~~, ~~~~~~~~~~~~~~~~, ~~’~~~~~~~~~~~~~ ~~~~~~ ~~~ ~~~ ~~~~~~~~~~~~~, ~~~ ~~~ ~~~~~~~, de ma classe, ~~~ ~~~ ~~~~~, ~~~ ~~~~ ~~~~~~~ ~~~~~~~~~ ~~~~~ ~~’~~~ ~~~~ ~~~ ~~~~~~~~~ ~~~~~~~, ~~~~~ ~~~~~~~~~. ~~~ ~~~~~ ~~’~~~~ ~~~~ ~~~ ~~~~~ ~~~~~ ~~~~~ ~~~~~~~ ~~~ ~~~~~~, ~~~~~ que s’en réjouissent ~~ ~~~~ ~~~~~~ ~~~~~ ~~~~ ~~~~~~~~~~ ~~~ ~~~~~~~~~ ~~~~~~~ ~~~~ ~~~~~ ~~~ ~~~’~~~ ~~~~~~~~ ~~~~~ ~~~~ ~~~~~~~~~~~~~, ~~~~ ~~~~~, ~~~~ ~~~~~~~, ~~~~~ ~~~~ ~~~~~~~~~~ ~~~~~~ ~~~ ~~~~~ regard sur cette ~~~~~~ ~~~~~~~, ~~~~~~ ~~~~~~~~ ~~~~~~~, ~~~ ~~~~~~ ~~~ ~~~ ~~~~~. ~~~~, ~~~~ ~~~~~~~~~ ~~~ ~~’~~~~~~~~~~~ ~~~ ~~~~~, ~~~ ~~~~~~~~~~~ ~~~~~~~~, ~~~ ~~~~~~~~~~, ~~~ ~~~~ ~~~~~ ~~~ s’avisent.\nLe monde désirable se ~~~~~ ~~~ ~~~~~ ~~~ ~~~~~ ~~~~~~~, ~~~ ~~~~~~ ~~~~~~. ~~~~~ ~~~~~~~ ~~~~~~~~ ~~~~ ~~~~~~~~~~~, ~~~~~~~~~ ~~~~~~ ~~~~ ~~~~~~~~, ~~~ ~~~~~~~~ ~~~~~ ~~~~~~~. ~~~~~~ ~~~ ~~’~~~~~~~~ ~~~~~~~ ~~~~~~, par exemple. Je ~~’~~~~~~~~ ~~~~ ~~~ ~~~~~~~~ ~~~~~~~~ ~~ ~~ ~~~~~ ~~~~~~~~ ~~~ ~~~~~~ ~~~~~ ~~’~~~~~~~~~, ~~~ ~~ ~~ ~~~~~~ ~~~ ~~~~~~~ ~~~ ~~~ ~~~~~~~~~~ ~~~~ ~~~~~~~~~ ~~~~~~~~~~~~~~~~~~ ~~ ~~~ présence. Je n’aspire ~~~~~ ~~~’~~ ~~~~ ~~~~~~~~ ~~~~~~~~. ~~~~~ ~~~~~~ ~~~ ~~~~~~~~~~~~, ~~’~~~~~~ ~~~~~, ~~ ~~~ télévision.\n« ~~~~~~-~~~-~~~ ~~~~, ~~~~~~ ~~~ ~~~~~~~~ ~~~~ ~~’~~~~~~~~~ ~~~~~ ~~~~~~~~~~ enfin…\n— ~~~~~ ~~~~~ ~~ sommes déjà allés », ~~ ~~~~ Pierre.\nJe ~~~~~~ ~~~ ~~~~~, ~~~~~~~~~~~~~~. ~~~ ~~~ ~~~~~~~~~ ~~~~ ~~’~~~~~~ ~~~~ ~~~~~~~~~~~~~~ ~~~~~~~~~~~— ~~~~~~ ~~~ ~~~~~~~~~ ~~~ ~~~~~~~~~~~, ~~~~~-~~~~~, ~~~~ ~~~ ~~~~~~~ —, ~~~ médecin avait dit ~~~ ~~~~ ~~~~~~~~~ ~~~~ ~~~~ ~~~~~~~~~~ ~~~~~~~~~~~ ~~~~~~~~ ~~~~~ ~~~ ~~~~~ ~~~~~~~~~~~. ~~~~~~ ~~~ ~~~ ~~~~~~~~~ ~~~~ ~~~~~~ ~~~ ~~~~~~~~~~~~~ ~~~~~~~~~~ ~~~~~~~~~~~, ~~’~~~~~~ ~~~~~~~ ~~~ ~~’~~ ~~~~ trop penser. Mais ~~ ~~~~~~~~ ~~~~ ~~~~~~ ~~~~~~ ~~~~ ~~~~ ~~~~~~, ~~~ ~~ ~~~~~ ~~~~~~~ ~~’~~~ ~~’~~~~~~~~~~~ ~~~~ ~~~ ~~~~~~ ~~~ ~~~~ ~~ ~~~~~~~~~~ ~~~~~~~ ~~~ moi.\nPour ~~~~~~~, ~~’~~~ ~~~~~~ de vomir.\nvoir l’entrée du lundi 8 juin 2020 et ses 2 images dans Le Jour ni l’Heure


gwigour - Wikeriadur\ngwigour /ˈɡwiːɡur/ gourel (liester : [])\n..., pa glevjont en hent-don damdost d'ar vereuri e Roc'h Velen, trouz un dumporellad vein diskarget gant ur safar spontus, ha goude, gwigour ur c'harr o pellaat war e blaen. — (Jarl Priel, Va Zammig Buhez, Al Liamm, 1954, p. 44.)\nLakaat a reas e zorn war an alc'houez ; treiñ a reas anezhañ ar goustadikañ ma c'hellas, mes ur gwigour skiltr a zihunas krenn ar voereb. — (Jakez Riou, An Ti Satanazet, Skridoù Breizh, 1944, p. 36.)\n— « .... Klevout gwigour an nor o tigeriñ, o serriñ, an dud o vale war al leur-di pe o kaozeal en he c'hichen a zo ur verzherinti eviti. ... » — (Jakez Riou, An Ti Satanazet, Skridoù Breizh, 1944, p. 39.)\ngalleg : grincement (fr)\nAdtapet diwar « https://br.wiktionary.org/w/index.php?title=gwigour&oldid=133063 »\nKemmoù diwezhañ degaset d'ar bajenn-mañ d'an 13 C'hwe 2013, da 11:29.


Pajenn:Marigo - Abrege eus an Aviel.djvu/321 - Wikimammenn\nPajenn:Marigo - Abrege eus an Aviel.djvu/321\nne all quet touch calon Doue. En em brosterni a ràn dirazàn, hac en pedàn n’am c’hasso quet goude va mare er plaç-ze a dourmanchou, e pehini ez oùn disquennet quellies a veich epad va buez.\nEus an daouzec moyen mâ da gundui ur vuez vad ha santel, choasit an hini a ra muy a impression voar ho speret ha voar ho calon ; ar reflexion a reot voar ar virione-ze gant ar sclerigen hac ar sicour a roï Doue deoc’h, ho pellaï dious pep pec’het, hac hoc’h excito da gundui ur vuez c’hristen ha parfet.\nUnan hepquen eus ar guirionezou bras hon Religion, mar he c’honsiderer abarfetet, hac e mediter bemdez, a so capabl da ober eus ar brassa pec’her ur Sant bras. Evelse eta ar memes guirionez a ell servichout deoc’h da sujet a Oræson un hir amser, ha memes, mar quirit, epad ho puez.\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/321&oldid=94761 »\nKemmoù diwezhañ degaset d'ar bajenn-mañ d'an 5 Du 2016, da 16:52.


Buhez ar Sent/1837/Yan Doue - Wikimammenn\nBuhez ar Sent/1837/Yan Doue\n◄ Thomas Aquin Yan Doue Francesa ►\nAn eisvet devez a viz Meurs.\nAr Sant-mâ, ganet e Portugal, ha mab da un artisan paour, en em lequeas da servicha var ar mæs. Queit a ma chomas er stad-se e conservas e innocanç ; mæs o veza deut da squya, en em angageas soudard. Ar goal exempl a velas etouez e gamaradet a reas dezâ souden coueza en un disurz bras. Doue a bermetas ne gavas er stad-se nemet poan, trubuill ha malher var malher. Quemense a reas dezàn en em aznaont ; hac o santout un desir bras da ober pinigen, e reas ur Goession general, gant cals a c’hlac’har. Neuse, o veza bet e gonge, en em lequeas da verza Imaichou, hac e tigouezas evel-se er guær a Grenad.\nGoude beza distribuet eno d’ar brisonerien quement mad en devoa, e reas e oll bossubl evit lacaat an oll d’e zisprigeout, en hevelep fæçoun ma voe quemeret evit un den disquiantet, ha ma voe lequeet en hospital destinet evit ar re foll. E Zirector santel, o veza difennet ountâ en em gomporti muy evel-se, e oboissas hac e chomas er memes hospital evit servicha an dud affliget. Ar garantez dreist-ordinal a bratique en o andret, hac e exemplou caër a vertuz a reas souden e aznaout evit ar pez e voa en effet.\nDre ar c’hestou a reas, ha dre an alusennou a recevas digant an dud carantezus, e teuas a-benn da sevel, er memes quær evit an dud clàn, un hospital-all, ar c’haera a alze da velet. Eno e vige occupet nos-dez o servicha ar re glàn, o scuba o c’hamprou, oc’h ober o gueleou, o pansi o gouliou, oc’h o c’honsoli hac o proculi dezo an oll sicourou spirituel ha corporel, gant un urz admirabl.\nAr brud anezàn a reas da gals a dud devot dont d’e gaout evit servicha ar beaurien eveldàn. Evel-se e coumanças an urz santel eus a Religiuset ar Charite, hanvet ar breudeur Hospitalerien.\nPar yee an den santel-mâ da guestal evit e beaurien, ar santelez pehini a remerquer en e gomsou hac en e fæçoun da c’houlen an alusen, a ree d’an oll e respeti. Ho pezit carantez evidoc’h oc’h-unant, emezan ; grit vad deoc’h hoc’h-unan ; chetu e pe fæçoun e c’houtenne.\nPeguer bras bennâc e voa e labour, e cousque var ar c’halet ; pep Guener e yune divar bara ha dour, querzet a ree diarc’hen, hac e benn bepret disolo dindan ar glao hac ar frim.\nAn tan o veza croguet en Hospital, an Den santel, heb en em droubli, a redas dre an oll gamprou ; douguen a eureu un nombr bras eus ar re glàn var e guein ; teul a reas ar gueleou e meas dre ar prenestrou, ha, goude beza baleet epad un hanter-heur etouez ar flammou pere a voa horrubl hac a gresque bepret, e sortias ac’hano dre c’hraç Doue heb drouc ebet.\nErfin, o veza Gouezet clàn, e recevas ar Sacramanchou diveza gant ur fervor pehini a douichas calonou an oll. Pa santas e tostee e dernien, en em viscas hac e savas eus e vele ; hac o veza en em lequeet var e zaoulin, en ur vriata e Grucify pehini a voasque etre e zivrec’h hac e galon, e rentas e Ene d’e Salver. Goude ma voe maro, e talc’has bepret ar Grucify etre e zivrec’h, hac e chommas var e zaoulin, quen a zeuzer da-benn c’huec’h heur d’e sebelia, goude ma voa bet countantet devotion oll dud Quær, pere a ziredas evit guelet un dra quen admirabl ha quen touichant.\nMervel a eureu er bloaz 1550, d’an oad a bemp bloaz hac hanter-cant.\nAr Sant-mâ a gare quement an humiliationou ma reas van da veza disquiantet, evit ma vize dispriget gant an oll. Descomp gantàn da viana da receo gant patiantet hac a galon vad an humiliationou a zigouez gueneomp. Clascomp an istim a Zoue, ha ne raïmp van ebel pe ny a vezo istimet, pe ny a vezo dispriget gant an dud.\nAdtapet diwar « https://br.wikisource.org/w/index.php?title=Buhez_ar_Sent/1837/Yan_Doue&oldid=60235 »\nKemmoù diwezhañ degaset d'ar bajenn-mañ d'an 20 C'hwe 2014, da 10:33.


Kaozeal:Yezhoù direnk - Wikipedia\nEvit poent e oa bet graet gant yezhoù digenvez haneket gant yezhoù direnk. Ur rummad bras zo dija er wiki gant an anv-se rummad:Yezhoù digenvez. Mat e vefe renkañ an dra-se. Fulup 1 C'hwe 2007 da 21:18 (UTC)\ne gwirionez n'eo ket tre ar memstra, evidonme atav, yezhoù digenvez (language isolates) ha yezhoù direnk (unclassified languages: yezhoù n'int ket bet renket c'hoazh pe chomet hep bezañ renket un un doare resis). ur yezh a c'hell bezañ, lakaomp, indez-europek ha direnk (chomet hep bezañ bet ranket e-touez skourroù all ar yezhoù indez-europek), met ne vefe ket anezhi ur yezh digenvez dre ma c'h eo anezhi ur yezh indez-europek. --Neal (Kaozeal) 1 C'hwe 2007 da 21:23 (UTC)\nYezhoù Kolombia[kemmañ ar vammenn]\nDianav din eo an holl yezhoù eus Kolombia merket war ar bajenn-mañ. N'on ket sur tamm ebet ez eus (bet) anezho e gwirionez. Ne'm eus ket gwall fiziañs e roadennoù ar SIL evit Kolombia. Alies n'eus bet graet nemet adskrivañ rolloù yezhoù n'eo morse aet den ebet da wiriañ hag-eñ ez eus anezho, hag-eñ n'int ket just un anv all evit yezhoù anavezet dija, hag all. --Fulup 13 Kzu 2009 da 20:37 (UTC)\nAdtapet diwar « https://br.wikipedia.org/w/index.php?title=Kaozeal:Yezhoù_direnk&oldid=610090 »\nKemmoù diwezhañ degaset d'ar bajenn-mañ d'an 13 Kzu 2009, da 20:37.


Kaozeal:Tityos - Wikipedia\nMa vez brezhonekaet an anv e vo Titios. Met marteze e vije gwell mirout Tityos da ziwall na vije distaget [i:os]. Da neuze e vije ret ober gant Deyanira, e-lec'h Deianeira. Degouezhioù heñvel all zo ivez moarvat. Bianchi-Bihan 6 Gen 2007 da 17:18 (UTC)\nA-du mui-pe-vui met sevel a ra ur gudennig all: peseurt distagadur a ranker implijout evel diazez ar stumm brezhonekaet pa ne ghlot ket hini ar henc'hresianeg gant hini ar gresianeg a-vremañ (menegiñ ar gudenn-mañ em eus graet dija met manet eo hep respont...) rak daoust ma ma vez distaget Τιτυός "yos" (gant /j/) er yezh a-vremañ n'on ket gwall sur ne vije ket distaget "uos" (gant /y/) er yezh klaskel. Kalz a pnandoù ez eus bremañ diwar-benn temoù o tennañ da Henc'hresia, meur a hini dioute bet savet ganit-te evel-just. Ha kavout a ra dit e rankfer gortoz pelloc'h c'hoazh a-raok kinnig un nebeud erbedennoù gant an arguzennoù da heul evit heñchañ an du da vont holl war ar memes tu? A galon (ha bloavezh mat), --Neal 7 Gen 2007 da 10:29 (UTC)\nTud zo a gav gwelloc'h paouez da sevel pennadoù evit komz eus reizh an aelez, pe me 'oar, ha lakaat ar re all d'ober evelto. Ne sonjan ket evel-se, ha derc'hel arin da labourat keit ha ma c'hallin. Me gred ne dle ket an dibaboù skritur mirout a labourat. Ha sed a ran, a gredan. Bianchi-Bihan 8 Gen 2007 da 04:51 (UTC)\ndiaezet eo din kompren ac'hanout a-wezhoù, dreist-holl pa ne glot ket da respontoù gant ar goulennoù... ganit e oa bet savet ar goulenn kentañ ha respontet ganin o reiñ ma ali. ganit e vefe a gwir da sevel goulennoù ha d'ober kinnigoù met ne ganin-me ne vefe ket ar gwir da respont oute? ne welan ket perak e vefe kaozeal eus reizh an aelez klask sklaeraat hag-eñ e rankfe bezañ diazezet ar stumm brezhonekaet war distagadur an henc'hresianeg (/y/) pe war hini ar gresianeg a-vremañ (/u/) met ne vefe ket kaozeal eus reizh an aelez kinnig treuzskrivañ gant yod (/j/) kentoc'h evit gant ar vogalenn leun /i/, dreist-holl pa vez liammet an daou dra: da lâret eo, ma vez diazezet war distagadur an henc'hresianeg ne vefe ket dav ken ober an diforc'h etre /jo/ hag /io/... marteze emañ an dalc'h ar fed ma oa bet savet ar goulenn ganin-me? A-hendall e rankfes kompren n'a ket en-dro ar wikipedia diwar ar sevel pennadoù nemetken. gwir eo ec'h eo ar sevel pennadoù an ober plijusañ hag a-wel d'an holl muioc'h evit ar re all, met gant tud zo eo bet troet an etrefas (evit ma c'hellje bezañ savet pennadoù...) hag emaint o labourat war an dachenn-se c'hoazh a-benn he feurglokaat, tud all a blij dezhe reizhañ fazioù yezh pe sevel liammoù diabarzh ha wikifiañ pennadoù pe klokaat pennadoù chomet war ar stern, ar verourion a rank ober war-dro mont-en-dro ar raktres (o c'hefridi an hini eo hennezh, ha dilennet e oant bet evit hen ober, plij pe ne plij ket da lod). Setu, pouezus ha talvoudus eo sevel pennadoù evel-just, met meur a doare all ez eus ken talvoudus-all da labourat war ar wikipedia ha d'e vouetañ diehan a-benn e gas war-raok hag e wellaat hag ur frazi an hini eo, d'am soñj, dispriziañ al labourioù munut ha displijusoc'h ha ne dennont ket d'ar sevel pennadoù. Ouzhpenn-se e ranker anzav e vez kaozeet ganit koulz hag ar re all (ma n'eo ket muico'h evit an darn vrasañ), ha kompren a rankfes neuze e c'heller kaozeal diwar-benn munudoù ha sevel pennadoù war un dro. A galon, --Neal (Kaozeal) 8 Gen 2007 da 09:00 (UTC)\nAdtapet diwar « https://br.wikipedia.org/w/index.php?title=Kaozeal:Tityos&oldid=189865 »\nKemmoù diwezhañ degaset d'ar bajenn-mañ d'an 1 Gou 2007, da 13:41.


Lucius Tarquinius Superbus (... – 495 kent J.K.) a oa, hervez ar vojenn, seizhvet ha diwezhañ roue Roma. Ren a reas eus -535 betek -509 pa voe harluet a Roma.\nSextus Tarquinius a oa ken feuls evel e dad roue. Orgediñ a eure ouzh Lucretia, gwreg ar jeneral Tarquin Collatin, kar dezhañ. Gwallañ anezhi a reas. En em lazhañ a eure ar wreg mezhekaet, Tarquin Collatin a reas d'ar bobl emsevelgant skoazell e genderv Lucius Junius Brutus, e dad-kaer Spurius Lucretius Tricipitinus ha Publius Valerius Publicola.\nAdtapet diwar « https://br.wikipedia.org/w/index.php?title=Lucius_Tarquinius_Superbus&oldid=1968295 »\nKemmoù diwezhañ degaset d'ar bajenn-mañ d'an 22 C'hwe 2022, da 08:43.


Pajenn:Morvan - Buez ar Zent, 1894.djvu/286 - Wikimammenn\nPajenn:Morvan - Buez ar Zent, 1894.djvu/286\n20 a Ebrel\nsantez agnes, guerc’hez\nhuel nemed evit rei d’ezhi da anaout e tlie beza ato ar genta dre he zantelez evel ma’z oa ar genta dre he renk. Divar neuze eta e kreskaz he fedennou hag he finijennou, hag e poaniaz muioc’h eget biskoaz da veza bepred ann humpla etouez he c’hoarezed hag ann aketusa da viret reolenn he Urs.\nEpad pell amzer e kouskaz var ann douar noaz, gant eur mean hebken dindan he fenn. Bemdez, kouls lavaret, e iune divar bara ha dour, ha kendalc’het e devije da veva evelse betek he maro pa n’efe ma oue difennet outhi gant he c’honfesour abalamour da eur goall glenved e devoa paket. Ar c’hlenved-ma ne zistagaz morse diouthi; mes n’en em jale ha n’en em glemme ket evit kement-se; ato, er c’hontrol, e veze laouen enn despet d’he nebeut a iec’hed.\nDoue a gargaz Agnes a c’hrasou hag a zonezounou dreist-ordinal. Eur blavez, da c’houel Maria-Hanter-Eost, ar Verc’hez Vari en em ziskouezaz dirazhi gant ar Mabik Jezuz etre he divreac’h. « — Setu ama va mab, eme ar vamm benniget-se ; kemerit-hen ha lakit anezhan eur pennad var ho parlenn. » Ar Verc’hez a roaz d’ezhi, ouspenn, eur groaz vihan a ioa gant ar Mabik Jezuz enn dro d’he c’houzoug. Ar Zantez a zalc’haz bepred d’ar groaz-se evel d’ar c’haera tenzor a c’hellje beza kavet, hag he miret a reer c’hoaz hirio e kouent Proseno.\nAgnes a lenne ar pez a veze muia kuzet e goeled ar c’halounou pe ar c’houstiansou. Nag a vech e lavaraz d’he c’hoarezed : « — Choui oc’h euz ar pleg fall-ma pe ar pleg fall-z-hont, diouallit rak ann dra-ze. » Hag ar pez a lavare a veze ato guir.\nEunn droiad edo o pedi evit unan euz a vadoberourien he c’houent pa velaz ann drouk-spered oc’h ober he blas d’ann den-ze enn ifern. Ar Zantez a jomaz mantret o velet kement all; mes ne oue ket pell souezet, rak Doue a roaz da anaout d’ezhi n’en doa great ann den-ze konfesion vad ebed tregont vloaz a ioa. Raktal e kemennaz d’ezhan lakaat urs enn he goustians dre eur gonfesion jeneral. Ar pec’her paour a zentaz outhi, hag en devoue ann eur goudeze da gaout eur maro mad.\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/286&oldid=137477 »


Buhez ar Sent/1912/Krispino - Wikimammenn\nBuhez ar Sent/1912/Krispino\n◄ Felix a Gantalis Krispino a Viterb Donasian ha Rogasian ►\nEus Tolfa, Krispino a oe kaset da Rom da blêal gant ar re glanv ; ne chômas ket pell eno, rak re uhel karg a gave d’ezan en devoa bet : « Me, emezan, n’eo ket eul loen on, da vezan dalc’het en disheol ; skornet eo ma gwad ennon, ken nebeut e karan an Otrou Doue. Red eo d’in skuizder ha tomder, tân ar gegin pe heol ar jardin, unan a zaou ; labourât a renkan evit en em domman. »\nKaset e oe eta eus a Rom da Albano, hag eno e oe laket d’ober labour ar gegin. Evel en Tolfa, e savas eun ôterik d’ar Werc’hez, ha diraki e rê e bedennou pa veze achu e labour gantan.\nOtrone vras, eskibien ha kardinaled, pa dremenent dre Albano, a deue d’ober eur zell ouz ôter ar breur Krispino.\nAr pab e-unan a deuas eur wech hag a roas d’ezan golo da allumi dirak e vamm vinniget. Eun devez, eun ôtrou pinvidik a roas d’ar manac’h santel daou voked kaer, grêt gant neud seiz ha neud aour, da lakat war e ôter ; mes unan bennak, kamm e vizied, o tremen dre ar gegin, a gemeras ar bokedou neve. Krispino a oe doaniet abalamour d’an dismeganz a oa grêt d’e vamm vat dre al laeronsi-ze.\nEus Albano, ar manac’h santel a oe kaset da Vonte Rotondo ; eno e oe laket da jardiner ; en e jardin en devoa savet eun tammik chapel d’ar Werc’hez. Bemde e skuilhe tro-war-dro d’ezi eun dornadik had, abalamour kustumi al lapoused da zont d’en em vodan eno, da ganan meuleudiou Mamm Doue.\nEus Albano, e oe kaset da Vracciano hag ac’hane da gester da Orvieto.\nNe zaleas ket da c’honid kalon an holl ; pa veze o tremen, evit digeri hent dre douez an dud, e huche : « Alo ! bugale, grêt plas da azen ar Gapusined ! »\nEun devez, unan ha n’hen anaveze ket a c’houlennas digantan pelec’h e oa an azen-ze : « Ne welez ket, emezan, eman ar baz war ma c’hein ? » en eur ziskouez e visac’h.\n— Perak, a c’houlenned outan eun devez, e valeet bepred diskabel ?\n— Daoust ha deut eo ar c’hiz, emezan, en eur c’hoarzin, d’an ezen da zougen tokou ?\nChom a reas d’ober ar vicher a gester eun daou-ugent via bennak en Orvieto.\nPa n’hallas mui baie d’ober an dro, e oe kaset da Rom ; mes tud Orvieto a renkas kaout o breur Krispino. Pa zizroas, kêr a-bez a yeas d’e gerc’hat : « Oh ! ma Doue, emezan, perak ober kement a drouz evit eun azen ken koz ha ken fall ha me ! »\nTremen a reas eun nebeut blaveziou c’hoaz en Orvieto, elec’h m’oa karet gant an holl.\nErfln, Doue hen galvas da vont da Rom elec’h ma tremenas, de war-lerc’h gouel sant Felix (1750).\nBurzudou eleiz a c’hoarvezas epad ma oa e gorf war ar varv-skaon ; c’houec’h gwech e oe red e wiskan : e zilhad a yee a dammou gant an dud. E enterramant a oe kaer meurbed.\nPelec’h eman ar roue, a lavar d’imp unan eus skrivanierien e vue, pelec’h eman ar roue en deus bet, goude e varo, kement a enor hag ar paourkez manac’h-ze ?\nKempenn ôteriou ar Werc’hez\nI. — En peb iliz parouz, e tle bezan eur skeuden eus Mamm-Doue, ha seul-vui e talc’her kempenn al lienachou, ar bleuniou hag ar golo war he zro, ha seul-vui eo anat eo krenv ar fe er barouz-ze.\nII. — En pep tiegez e tle bezan ive eur skeuden eus Mamm Doue, bras pe vihan, ha diouz an enor a ve grêt d’ezi, e ve anat pegement eo karet ar Werc’hez en tiegez-ze.\nEvel al lid a ra d’ezi he bugale.\nAdtapet diwar « https://br.wikisource.org/w/index.php?title=Buhez_ar_Sent/1912/Krispino&oldid=55614 »\nKemmoù diwezhañ degaset d'ar bajenn-mañ d'an 4 Her 2013, da 14:03.


Penaos dibab ul levr evit al lennerien yaouank ?\nCommuniqué de presse de Taol Kurun (porte parole Fanny Chauffin) publié le 5/11/13 0:18\nDeuet zo ur pemzek levr bennak er-maez evit ar re yaouank, e brezhoneg, evit Gouel al levrioù, met penaos dibab ?\nBed ar skol eo bed al levrioù e brezhoneg, re alies. Dre ma ne vez ket prenet levrioù gant ar gerent, n'int ket brezhonegerien evit lod anezho, penaos lakaat al levrioù-se da vont betek en tiez ? Kelaouiñ zo d'ober, e brezhoneg hag e galleg, ar skolaerien, ar gelennerien, ar re a blij dezho lenn e brezhoneg, evit ma treuzkasfent ar blijadur o lenn d'ar re vihan, d'ar re yaouank a vo lennerien da c'houde...\nNeuze, krogomp gant Priz ar Yaouankiz. N'eus ket pell zo e oa bet savet ar goulenn, e-kerzh Gouel al levrioù, gant ur plac'h : penaos dibab ? Kazi 100 levr (94 evit bout resis) a zo bet embannet e-korf dek vloaz. Peseurt re a vefe ar re da lenn, evit chom hep koll amzer ? Bezañ heñchet a felle d'ar plac'h, evel n'eus forzh piv en ul levraoueg pe en ur stal-levrioù...\nMa, piv 'vefe kad da lavarout peseurt re a c'haller renabliñ evit respont dezhi ? Ar re yaouank o doa votet ? Kredapl. Ar skolaerien hag ar gelennerien a lak an hevelep levrioù da vezañ studiet gant o c'hlasadoù a vloaz da vloaz ? Al lennerien feal o deus bet lennet ar 94 levr-mañ ?\nSetu neuze ul listenn evit ar bloavezhioù paseet. Met lennit ar re nevez da gentañ, ar re zo da vezañ lennet er bloaz-mañ gant ar vugale evit PAV ha PAY (Priz ar Vugale ha Priz ar Yaouankiz) :\nPriz ar Vugale (levrioù a c'hell bezañ lennet gant ar re a zo e kentelioù noz ivez) :\n- C'hoari tavarn, gant Erwan Brenn\n- Pikez blev ruz, gant Denise Lefranc\n- Brezel war ar porzh-c'hoari, gant Uisant Crequer\n- Ur sorserez eo Mamm-gozh, gant Maina Mallejac\n- Deomp Slowly, gant Pierre-Emmanuel Marais\nPriz ar Yaouankiz:\n- Brezel an Erevent, gant Moran Dipode ha Marianna Donnart\n- Kest, gant Kristian Ar Bras\n- Dremm ur vamm, gant Annaig Renault\n- Hunvreoù, gant Gwenvred Latimier-Kervella\n- Katrina, gant Jakez-Erwan Mouton\n- Lomig Bolomig, gant Erwann Brenn\n- War sikour Eleonor, gant Yann-Fañch Jacq\n- Avalon, gant Pierre-Emmanuel Marais\n- Iskisaat breur bihan, gant Anthony Renaudin\n- Balafent, gant Patricia Legrand ha Katell Chantreau\n- Marvet war vor, gant Yann Bijer\n- Chase Valeeg, gant Ewen Jacq\nHag evit gourc'hemenn anezho : (voir le site)\nhag evit prenan ar re a zo koshoc'h :


Le Télégramme - Spered ar vro - Yann Meur. «Treuzkas, leuskel roudoù »\nYann Meur. «Treuzkas, leuskel roudoù »\nPublié le 11 janvier 2018 Modifié le 11 janvier 2018 à 10h19\nYann Meur zo o paouez sevel ur film diwar-benn sevenadur bro Dardoup.\nKrouer fest-noz brudet ar C'hastell-Nevez zo o paouez sevel ur film diwar-benn sevenadur hengounel e vro c'hinidig.\nPa weler Yann Meur, paotr e gravatenn, o treuziñ plasenn Santez-Anna e Roazhon, da vont da gelenn er skol-veur, ne soñjer diouzhtu emañ spered ha kalon an den-mañ gwriziennet mat e-kreiz ar Menezioù Du. Kelenner war ar skiantoù ekonomikel ha rener an embregerezh Ressources Consultants Finances eo Yann Meur. O chom e kêr-benn Breizh emañ, met a-viskoazh eo bet an den tomm ouzh e vro, hini ar C'hastell-Nevez. « Distreiñ a ran an aliesañ posupl », emezañ, daoust ma vez karget-mat e implij-amzer, etre Roazhon ha Pariz.\nDañser gavotenn bro-Dardoup\nGanet eo ar paotr e 1956 ha chañs en deus bet da zizoleiñ abred sevenadur e vro, adalek e vugaleaj. « Ma zad 'n eus desket dimp dañsal, pa oamp bihan-tout, ma c'hoar ha me. Da bevar bloaz 'ouien dija dañsal gavotenn ar Menezioù Du », a gont Yann Meur, en ur vousc'hoarzhin. D'ar mare-se, e penn-kentañ ar bloavezhioù 1960 e krog ar sevenadur hengounel da c'hounit tachenn en-dro, un tamm e pep lec'h e Breizh. Georges Le Meur, tad Yann, en deus c'hoariet ur roll bras : pa oa Loeiz Roparzh o sevel festoù-noz mod nevez e Poullaouen, e oa ur skipailh tud oc'h ober kemend all e bro Dardoup, tro-dro d'ar C'hastell-Nevez : « mont a raemp da zañsal e sal an ostaleri. Ur sal graet evit ar balioù e oa, met deuet e oa da vezañ ur sal festoù-noz. Eno em eus dañset gavotenn ar vro. Ispisial eo an dañs-se : n'eo ket un dañs-tro, hag ar bal a vez graet gant 4 pe 8 den », a zispleg Yann Meur. Dañser e oa Yann, soner brudet eo deuet da vezañ ivez : gant e gomper Michel Toutous int bet kampioned Breizh sonerien daou-ha-daou. E 1976 e voe krouet ganto ur fest-noz bras er C'hastell Nevez hag ar ra berzh hiriv an deiz c'hoazh.\nUr web-dok nevez savet\nEvel ur bern tud yaouank d'ar poent-se, en deus Yann Meur enrollet tud e vro, o kanañ pe o kontañ : un doare da zastum pinvidigezh ar sevenadur dre gomz. Tremenet ar bloavezhioù, deuet ar c'hoant dezhañ da dreuzkas ar pezh en doa dastumet ha da gontañ istor e familh war ar memes tro : « klevet a raen a bep seurt traoù diwar-benn an dañs hag ar muzik. A bep seurt ! Ha traoù faos a- wechoù. Soñjet 'm eus vefe interesant rannañ un tamm ar pezh a ouien diwar-benn sevenadur hengounel ar vro. » Divizet gantañ sevel un teul-film, asambles gant e vab Goulc'hen, sevener filmoù. « Kontañ a ra ar film istor ar sevenadur hengounel e-pad an XXvet kantved. Hag ouzhpenn ar film e kaver ur seurt bank gant dielloù : filmoù, enrolladennoù, atersadennoù ha fotoioù. Kavet e vez ar film-se war www.dardoup.com », a zispleg Yann Meur. Ul levr zo bet savet gantañ da heul, anvet « La gavotte de la montagne noire ». Hag ur bern raktresoù all a chom c'hoazh da vezañ kaset da benn. Startijenn a vez dalc'hmat gant tud ar Menezioù Du, evit toare !\nRoudoù : traces\nMenezioù Du : Montagnes noires\nHengounel : traditionnel(le)\nTreuskas : transmettre\nRaktres (où) : projet(s).


Dydoe - Wikipedia\nUn doare toullgorfañ eo an dydoe, ha gantañ e vez toullet riblenn mezenn ar c'halc'h.\nDaou zydoe, kement hag ober\nPeurliesañ e vez staliet ur bravig e kreiz ar vezenn, met bez' e c'helelr ivez kas da benn ivez un dydoe doubl. Ralo'ch eo "kurunenn ar roue" pa vez staliet meur a dydoe an eil war-lerc'h egile tro-dro da riblenn ar vezenn. Pa vez toullet adalek riblenn ar vezenn a-dreuz da gorf ar vezenn betek dont er-maez war-du penn ar vezenn e vez graet ur zephyr anezhañ.\nPeurliesañ e vez staliet war kalc'hoù bet didroc'het rak pod ar vezenn a vir ouzh ar gloazadur da bareañ.\nUnan eus an toullgorfadurioù poaniusañ eo an dydoe rak toullet e vez lodenn kizikiañ ar c'halc'h.\nPa vez kevellet gant un apadravya e vez graet ur groaz voemus anezhañ.\nGwisket e veze an toullgorfadur-mañ gant ar bobl dayak.\nEvel meur a doullgorfeerzh all e veze graet gant paotred heñvelrevel da gentañ ha tud a blij dezhe ar sadomasocherezh, met deuet eo da vezañ boutinoc'h abaoe m'eo deuet an toullgorferezh da vezañ ur c'hiz e sevenadur ar C'hornôg adalel diwezh ar bloavezhioù 1980-deroù ar bloavezhioù 1990.\nAdtapet diwar « https://br.wikipedia.org/w/index.php?title=Dydoe&oldid=1484280 »\nDernière modification le 5 Ebr 2013, à 02:14\nKemmoù diwezhañ degaset d'ar bajenn-mañ d'an 5 Ebr 2013, da 02:14.


Pajenn:Morvan - Kenteliou hag istoriou a skuer vad evit ar Vretoned, 1889.djvu/494 - Wikimammenn\nPajenn:Morvan - Kenteliou hag istoriou a skuer vad evit ar Vretoned, 1889.djvu/494\ndister avoualc’h. Bervel oa ; hag e zaou brenest, bihan an digor anezho, a zourenne dalc’h mad, en hevelep doare ma ne vele avechou couls lavaret berad. En eskem en doa bet eur fri ha ne voa souc’h ebet er c’harter hag a vije goest da veza laket e kem ganthan ; unan euz ar friou-ze a hanver mouger-goulou, hag a c’hell disc’hlavi, dizheoli ha goudouri ar re en em gaf en ho c’hichen.\nPerc’hen ar fri, evel ma voa fallig avoalc’h he velet, a gemeraz abred lunedou, hag ho lakeaz a c’haoliad var an dorgen etre an daou brenest. Ar fri avad, fouge evel a ioa enhan gant he vent, dre ma crede ervad e voa sell an oll varnezhan hag e tlie beza guelet ar c’henta e pep leac’h, a ieas counnar enhan, hag a lavaras :\n— Petra, me eo mevel an daoulagad ? me vezo red din beza bass evit dougen sam an traou picouzet-ze ? Ma n’int ket evit ober ho zreuz ho unan, mar o deuz izom sicour, kemeret mar keront, ha lakaent-hen eleac’h ma carint, evidon me ne vezin ket ho zervicher, ha braz avoalc’h a gaf din oun evit ober va stal va unan.\nVar gementse ar fri a ra eun hejaden, hag a string al lunedou d’an douar.\nHogen an den keaz en em gavas neuze nec’het avoalc’h ; evel ma voa fall he velet, ne vouie nemeur peleac’h e zea. Kenta guech ma zeas da vale, ez eaz eün da steki he benn oc’h ar voger, hag evel ar fri a lakea ato he veg araog, ar fri a voue tognet. Eun derveziou bennak goude en devoue eur stocad all c’hoas goassoc’h ; en dro-ma e voue gouliet a zoare ; en hevelep doare ma voue tost d’ar c’hrign-beo cregi enhan.\nAbaoue eo eat al lorc’h anezhan, ha zoken en deus\nAdtapet diwar « https://br.wikisource.org/w/index.php?title=Pajenn:Morvan_-_Kenteliou_hag_istoriou_a_skuer_vad_evit_ar_Vretoned,_1889.djvu/494&oldid=162768 »\nKemmoù diwezhañ degaset d'ar bajenn-mañ d'an 29 Mae 2020, da 17:32.


Pajenn:Morvan - Buez ar Zent, 1894.djvu/436 - Wikimammenn\nPajenn:Morvan - Buez ar Zent, 1894.djvu/436\n21 a Even\nsant loiz gonzag, jezuist\nrak-se n’en doa ket a bec’hed. Goulskoude en devoue kement a geuz d’ann dra-ze ma ne ehanaz betek he varo da c’houlenn pardoun digant Doue abalamour m’oa bet ken direspet e kenver he hano santel hag adorabl.\nAraok ober he bask kenta, en doa bet ann eur da velet sant Charles Borromee, hag ar zant-ma en devoa lavaret d’ezhan hasta buan en em lakaat e stad da reseo he Zoue, ha kendelc’her goudeze da gommunia aliesa ma c’hellje. Loiz ne ankounac’heaz morse ann ali-ze, hag a gommunie ato da nebeuta eur vech er zizun. Ann tri devez araok a implije o lakaat he galoun e stad da zigemeret Jezuz enn eur feson deread, hag ann tri devez varlerc’h o trugarekaat he Zalver evit ar vadelez en doa bet da zont daved eur pec’her paour eveldhan. He zevosion evit sakramant ann aoter a ioa ker braz ma\nAdtapet diwar « https://br.wikisource.org/w/index.php?title=Pajenn:Morvan_-_Buez_ar_Zent,_1894.djvu/436&oldid=137644 »


Nebeutoc'h a dud dilabour, muioc'h a dud paour ?...\nHervez ar sifroù ofisiel, an dilabour a yahe war zigreskiñ. Nebeutoc’h a 9 % ag ar boblans a vehe hep labour e Frans a bezh... Moarvat. Fier bras eo ar gouarnamant get ar sifroù brav-se met penaos e vez kontet an traoù ? N’eo bet berpet sklaer. Ouzhpenn-se muioc’h mui a dud a ya war o leve ha ret eo lakaat tud en o flas memestra... Nebeutoc’h a dud dilabour, sanset, met ag ez eus nebeutoc’h a dud paour ? N’eo ket sur.\nAr gazetenn Marianne (07/10) n’eus embannet sifroù, n’eus ket pell zo, a fed an argant a vez gounizet get ar re a labour, ar re c’hopret. 3 %, setu ar pezh a zo bet gounizet ouzhpenn get ar gopraerien* etre 1996 ha 2004. Ur c’hresk a dri dre gant e kontiñ an inflation ! N’eo ket kalz a dra dija, met evit tud zo, digreskiñ a ra. Evit ar rummad implijidi*, un digresk zo : 1,6 % a vez kollet gete etre 1996 ha 2004 ! Spontusoc’h eo evit an dud ha ne labouront ket leun amzer met “amzer a zarn (temps partiel). Get ar re se (micherourion, implijidi...) a zo bet kollet 2,2 % e korf eizh vloaz...\nHa muioc’h mui a dud a vez gobret evel se, dre gevradoù labour "a zarn”. E mesk an implijdi tost un den war daou ne laboura ket leun amzer, met amzer a zarn. Merc’hed, kentoc’h, a laboura e kefoù ar gourc’hmarc’hadoù, pe tud a laboura da netaat burevioù ar re all. Ur bochad ag ar re se n’o deus ket choazet da labourat mod se rak o gobr a zo dister awalc’h : war dro 650 euro bep miz. C’hwi lenn mat. 650 euro ! Penaos en em vagiñ, en em lojiñ, mont ha dont d’al labour get ken nebeut a argant ? Alies ar re a labour mod se a vez dimezhet hag ar gwas pe ar wreg a laboura leun amzer. Gopridi all o deus un eil labour... Evit ar re all, berr tre eo lost an argant.\nUl "lusk da dapout..."\nBarzh ar gazetenn Bremañ a viz Kalan-gouiañv (miz Du), e kaver pennadoù a fed al labour hiriv an deiz. Delphine, d’an oad a zaou vloaz ha tregont, a zispleg pegen diaes eo he buhez. Goude bout labouret evel kelennourez galleg barzh skolajoù e pad pemp bloaz, evel vakatourez, chomet eo hep labour hag hep argant, ur wezh echu he gwirioù Assedic. Gobret oa bet da lakaat bruderezh barzh ar bouestoù lizhiri.\nKevradoù labour hirbad (CDI) a vez roet buan d’an dud barzh sort micherioù se, met ne vezont ket paet mat. Un droiad a zo d’ober da lak ar pub barz ar bouestoù lizhiri, met paet vez ugent euriad labour hepken pa vez ret labourat pemp pe dek euriad ouzhpenn da zont a benn d’al labour. “Ul lusk eo da dapout” a zispleg ar re a zalc’h ar stal, met “ul lusk diposupl da dapout” hervez Delphine. Hag an euriadoù ouzhpenn ne oant ket paeet. Deplhine zo aet kuit, neuze...”Gwirioù an implijidi ne gontont ket ken” a lâr ar plac’h... “Profitañ a reont eus dienez an dud en un doare euzhus” emezi.\nKevradoù labour berrbad\nUn dra all a ya ar gresk barzh bed al labour hiriv an deiz : ar c’hevradoù labour “berrbad”, ar CDDioù (contrat à durée déterminée). Da laret eo tud gopret evit ur sizhuniad, ur miziad, tri miziad, ha c’hoazh, da labourat e lec’h tud all, tud klañv, aet kuit d’ar vakansoù, merc’hed e toug, RTTioù ha c’hoazh. Lezennoù strizh a zo evit ar c’hevradoù labour-se met muioc’h mui a zo memestra. Kinniget vez kevradoù evel se d’ar re a zo e glask labour ha n’hellont ket o nac’hiñ, get en esperans bout gobret da vat un deiz bennak. Ul lod a zo, ul lod all n’eo ket. Met an dra-se a c’hell padout bleadeù ha bleadeù. Hag hiriv an deiz e weller muioc’h mui a dud evel Delphine, tud a dregont vloaz pe muioc’h, ha n’o deus ket ul labour da vat c’hoazh...\nHervez Marianne, Laurent Fabius, penn bras ar PS, n’eus kinniget un dra interesus : goulenn get ar stalioù e lec’h ma z’eus re a dud gobret get kevradoù labour berrbad pe re a dud gobret a zarn, paeañ taosoù ouzhpenn. Ar pal : kas araok ar postoù labour amzer leun. Ne vehe ket fall : al labourerion, ar gopraerien a c’hellehe beviñ get argant o labour, ar pezh n’eo ket mui gwir hiriv an deiz evit ur bochad anezhe.\n* Gopraerien : salariés (geriadur Favereau)\n* Implijidi : employés\n15:40 Publié dans Brezhoneg/Langue bretonne, Buhez sokial/Vie sociale, Politikerezh/Politique | Lien permanent | Commentaires (0) | Tags : sokial, brezhoneg, paourantez


Arkeologiezh - Wikipedia\n(Adkaset eus Henoniezh)\nSell war al lec'h enklask arkeologel en Tevieg e 1930\nArkeologiezh, eus arkhaiologia e henc'hresianeg, savet diwar arkhaios « hen » + logia « gouiañs, skiant ».\nKlopenn Tevieg dizoloet e 1930\nAn arkeologiezh pe henoniezh a zo unan eus skiantoù an den. Klask a ra, dre ober studiennoù war an dachenn, dre studïañ danvez ha gant teknikoù skiantel, resisaat penaos e oa doare an dud gwezhall gozh, o liammoù gant o endro, an darempredoù kenetrezo, hag o c’hredennoù.\nGant an arkeologiezh e vez adaozet buhez hon hendadoù dre arverañ kement roudenn a zo chomet war o lerc'h (skridoù, rivinoù, relegeier, oustilhoù, livadurioù, podoù-pri, armoù, pezhioù moneiz, bizoù, gwiskamantoù...) a-benn kompren o modoù da vevañ. Dre-se e c'haller anavezout kalz gwelloc’h amzer dremenet ar sevenadurezhioù a-vremañ, hon broioù gwechall, hag e vez komprenet perak emañ ar bed evel m’emañ, ar perag eus an darempredoù etre ar broioù bremañ, betek kinnig martezeadennoù a-fed an amzer da zont, pe diwall da gaout diaesterioù en dazont. Rak da-lavaras un den : « ur sevenadurezh hep tremened a zo ur sevenadurezh hep dazont ».\nEvezhiadennig[kemmañ | kemmañ ar vammenn]\nE brezhoneg e kaver a-wechoù ar stumm hendraoùouriezh diwar hen (kozh) + tra -où + -ouriezh (ar ouiziegezh pe ar studi). Implijet eo bet gant Frañsez Vallée ha Meven Mordiern en o levrioù war istor ar Gelted kozh pe istor ar bed.\nAdtapet diwar « https://br.wikipedia.org/w/index.php?title=Arkeologiezh&oldid=1900660 »\nKemmoù diwezhañ degaset d'ar bajenn-mañ d'an 16 Ebr 2021, da 19:53.